بۆ نوێنەرانی کورد لەبەغدا\nگەر دەتانەوێ ئیش بۆ کەرکوک‌و ناوچە جێناکۆکەکان بکەن دەبێ لەئێستادا ئەمە بکەن:\nسەرژمێری دانیشتوان لەم کاتەدا دژی کوردە لەناوچە جێ ناکۆکەکان وە دژی دەستورەو دەبێ بەدەستور ڕێی لێبگرن ئەویش بەوەی کە مادەی ٥٨ ی یاسای ئیدارەی دەوڵەت‌و مادەی ١٤٠ لەدەستوری ھەمیشەیی مادەیەکی تایبەتن بەو ناوچانە. وە پێویستە وەک قۆناغی ڕاگوزەری جێبەجێ بکرێن.\nکاتی خۆی دەبوایە کورد پێداگربێ لەسەر ئەوەی کە قۆناغی راگوزەر کە لەیاسای ئیدارەی دەوڵەتدا ھاتبوو نابێ کۆتایی بێت تا مادەی ٥٨ جێبەجێ نەکرێ، بەڵام ئەوکات نەیانکردو ڕازی بون لەسەر ئەوەی قۆناغی راگوزەریی واتە کارکردن بەیاسای کاتی ئیدارەی دەوڵەت کۆتایی بێت‌و دەستوری ھەمیشەیی جێبەجێ بکرێت‌و مادەی ٥٨ یش ببێ بەمادەی ١٤٠، ئێستا دەبێ پێداگریی بکەن لەسەر ئەوەی کە بەگوێرەی دەستور، نەخشە رێگای ھەردوو مادەکە ئەو ناوچانە لەقۆناغی نائاسایی ڕاگوزەردان وەرێگە بەھیچ ئیجرائێک یان بڕیارێکی کۆتایی سەبارەت بەو ناوچانە نادرێ تاوەکو قۆناغەکانی جێبەجێکردنی مادەکە جێبەجێ نەکرێن ئەوانیش بریتین لە «ئاسایی کردنەوە، ئامار، ڕیفراندۆم».\nئاماریش کە لەمادەکەدا ئاماژەی پێدراوە جیایە لەسەرژمێری، ئامار بۆ ناوچەکانی مادەی ١٤٠ە کە وەزعێکی ئیستیسنائیان ھەیە ،بەڵام سەرژمێری کارێکی ئاسایی دەوریەو ١٠ ساڵ جارێک بۆ ھەموو عێراق دەکرێ، ئیشی نوێنەرانی کورد لەم قۆناغەدا ئەوەیە نەیەلن سەرژمێری بکرێ و تەنانەت نابێ بھێلن مادەکەش جێبەجێ بکرێ ھەروەکو چۆن عەرەبەکان نەیانھێشت تا ئەوکاتەی لە ژێر دەستی کورد بوو جێبەجێ بکرێ، ڕێگرتنەکەش بەوەدەبێ کە ئێوە پێدابگرن لەسەر ئەوەی ئەو مادەیە مادەیەکی تایبەتە بەناوچانە لەچاو مادەکانی تری دەستور.\nتایبەتیش گشتی دەوەستێنێ، مادەکەش دەڵێ تاوەکو ھەرسێ ئیجرائەکە نەکری ھیچ بڕیارێک نابێ لەسەر چارەنوسی ئەو ناوچانەش بدرێ لەبەر ئەوەی بۆ ئەو ناوچانە ئامار دانراوە کەواتە دەبێ ئامار کە تایبەتە لەو ناوچانە بکرێ نەک سەرژمێری کە گشتیە، مەرجی ئەنجامدانی ئاماریش تەواو کردنی قۆناغی یەکەمی مادەی ١٤٠ە کە ئەویش ئاسایی کردنەوەیە واتە ناردنەوەی ھاوردەکان و گێڕانەوەی ڕاگوێزراوەکان.\n8 قوماری (سەرکردەکان)ی کورد بەخاکەوە لەدۆڕانی محەقەق نزیک دەبێتەوە\n9 ئەنجومەنی پارتە سیاسییەکان یان جاڕدانی دیکتاتۆرییەت بەفەرمی\n10 دوبارە لەسەر کارنامە وەزارییەکە\n11 کێ دوژمنی خەڵکی ھەژاری کوردستانە؟


لیستی ئه‌و مۆبایله سامسۆنگانه‌ی پشتگیری له وه‌شانی مارشمالۆو ده‌كه‌ن – کەی ئای تی ئێن\nئەندرۆید 13, تشرینی یه‌كه‌م 2015\nلیستی ئه‌و مۆبایله سامسۆنگانه‌ی پشتگیری له وه‌شانی مارشمالۆو ده‌كه‌ن\nله كاتێكدا به‌شێكی زۆری ئه‌و كۆمپانیایانه‌ی به سیسته‌می ئه‌ندرۆید كار ده‌كه‌ن به‌شێك له‌و مۆبایلانه‌یان ڕاگه‌یاندووه كه دواین وه‌شانی سیسته‌می ئه‌ندرۆید ٦.٠ مارشمالۆو پشتگیریان لێ ده‌كات، به‌ڵام تا ئێستا كۆمپانیای سامسۆنگ به شێوه‌یه‌كی فه‌رمی ڕای نه‌گه‌یاندووه كه كامه جۆری مۆبایلی پشتگیری له‌م سیسته‌مه نوێیه ده‌كات، به‌ڵام به پێی چه‌ند سه‌رچاوه‌یه‌ك له ئێستادا كۆمپانیای سامسۆنگ خه‌ریكی تافی كردنه‌وه‌یه له‌سه‌ر به شێك له‌و مۆبایلانه‌ی كه ئه‌م وه‌شانه نوێیه پشتگیری لێ ده‌كات.\nبه گوێره‌ی پێگه‌ی Sammobile كه تایبه‌ته به هه‌واڵه‌كانی كۆمپانیای سامسۆنگ، ڕایگه‌یاندووه كه كۆمپانیای سامسۆنگ تاقی كردنه‌وه له‌سه‌ر به‌شێكی زۆری ئه‌و مۆبایله هۆشمه‌ندانه‌ی ده‌كات كه ئه‌مساڵ و پێشتر و به‌شێك له مۆبایله تایبه‌تمه‌ندیه ناوه‌نده‌كانیش ڕاگه‌یاندووه.\nئه‌مانه‌ش به‌شێكن له‌و ئامێرانه‌ی كه پشتگیری له سیسته‌می ئه‌ندرۆید مارشمالۆو ٦.٠ ده‌كات:


پاکستان – بەشی پێنجەم- بەرنامەی ناوکی و مووشەکی. – Thu Alfuqar ذو الفقار\nپاکستان – بەشی پێنجەم- بەرنامەی ناوکی و مووشەکی.\nبەرنامەی چەکی ناوکی پاکستان لەساڵی 1972 لەلایەن زەلفقار عەلی بوتۆ سەرۆکی ئەوکاتی پاکستانەوە دامەزراوە ، تاقیکردنەوەی ساڵی 1974ی هیندستان لە “ئامێری ناوەکی” و لێدوانە نەیارەکانی سەرکردایەتی هیندی بەرنامەی ناوکیی پاکستانیان دا بە بەرنامەی نوێ .\nلەماوەی کۆتاییەکانی 1970کاندا بەرنامەی ناوکی پاکستان تەکنەلۆژیای هەستیاری دەوڵەمەندکردنی یۆرانیۆم و ئەزموونی بەدەست هێنا.\nگەیشتنی دکتۆر عەبدولقادرخان لە ساڵی 1975دا ئەو هەوڵانەی زۆر بەرزکردەوە ، کە دکتۆر خان شارەزایەکی کانزایی بوو ، کە لە ئەڵمانیا ڕاهێنراوە ئەو زانینی تەکنیکی سەنتریفیوژی گازی لەگەڵ خۆی هێنا کە لە ڕێگەی شوێنەکەیەوە لە یورێنکۆی شاراوەی کارگەی دەوڵەمەندکردنی یۆرانیۆم لە هۆڵەندا بە دەست هێنا URENCO .\nدکتۆر خان لە ساڵی 1976 دامەزراوەی ناوەکی کاهۆتەی پاکستان دابمەزرێنێت و بەڕێوەی برد و بەڕێوەی برد و سەرپەرشتی کرد ،پاکستان تۆڕێکی هەواڵگری نهێنی بەرفراوانی بەکارهێناوە بۆ بەدەستهێنانی کەرەستە و تەکنەلۆجیا بۆ گەشەپێدانی توانای دەوڵەمەندکردنی یۆرانیۆم.\nلە ساڵی 1985 پاکستان لە ئاستی بەرهەمهێنانی یۆرانیۆمی جۆری چەک تێپەڕی تا ساڵی 1986، وا بڕوا دەکرا کە ماددەی پارچەی پێویست بەرهەم بهێنێت بۆ دروستکردنی چەکی ناوکی، پاکستان بەردەوام بووە لە بەرەوپێشبردنی بەرنامەی پیتاندنی یۆرانیۆم و بەپێی سەرچاوە پاکستانییەکان پاکستان توانای ئەنجامدانی تەقینەوەی ناوکی لە ساڵی 1987 بەدەست هێناوە ، لە وەڵامی هندستان کە پێنج تاقیکردنەوەی ناوکی ئەنجام دا لە 11 و 13ی ئایاری 1998 پاکستان لە 28ی ئایار ئامێرە ناوەکییەکانی تاقی کردەوە لیژنەی وزەی ئەتۆمی پاکستان وتی ئەو پێنج تاقیکردنەوە ناوەکییەی کە لە 28ی ئایار ئەنجامیان داوە نیشانەی بومەلەرزەیی 5.0ی لە پێوەری ڕیختەر دروست کردووە، بە کۆی گشتی 40 کیلۆتۆن تەنت جهTNT.\nعەبدولقادرخان ڕایگەیاند کە یەکێک لە ئامێرەکان ئامێرێکی پارچەیی بەرزبووەوە و چوارەکەی تر ئامێری ناوکی بێ کیلۆتۆن بوون ، وردەکاریەکان بە شێوەی خوارەوە:\nئامێر / بەروار\nهاوردە ڕاگەیاندکراوەکان / هاوردەمەزەندەکراوەکان\nئامێری پێشکەوتوو 28 مەی 1998\n25-36 کیلۆتۆن کۆی گشتی 9-12 کیلۆتۆن\nئامێری پارچەکردن 28 مەی 1998\n12کیلۆتۆن کۆی گشتی 9-12 کیلۆتۆن\nئامێری کەم-پاداشت 28 مەی 1998\nکەمتر چە کیلۆتۆن\nئامێری پارچەکردن 30 مەی 1998\n12 کیلۆتۆن 4-6 کیلۆتۆن\nئامێری پارچەکردن نە تەقیوەتەوە کیلۆتۆن —\nدوای تاقیکردنەوە ناوکییەکانی پاکستان، ڕێکەوتنەکانی لاهۆر لە مانگی شوباتی 1999 لە نێوان سەرۆک وەزیران ڤاجپای و شەریف کۆتایی پێهات، ڕێککەوتنەکان بریتی بوون لە پێوانەی دروستکردنی متمانە وەک مەترسیەکانی تاقیکردنەوەی موشەکی بالستیک و بەردەوامبوونی قەدەغەی یەکلایەنە لەسەر تاقیکردنەوەی ناوکی.\nپرۆگرامی ناوکی پاکستان بە شێوەیەکی سەرەکی پشت دەبەستێت بە یۆرانیۆمی زۆر دەوڵەمەند کە لە تاقیگەی توێژینەوەی عەبدولقادرخان لە کەهوتا بەرهەم دەهێنرێت، کە دامەزراوەی پیتاندنی یۆرانیۆمی ناوەندییە ،ئاسانکاری کاهوتا لە سەرەتای ١٩٨٠کانەوە دەستی بە کار کرد. تا سەرەتای 1990کان کاهوتا 3000 سەنتریفیوژ خەمڵێنراوی هەبوو لە ئۆپەراسیۆنەکەدا و پاکستان بەردەوام بوو لە هەوڵەکانی بۆ فراوانکردنی توانای دەوڵەمەندکردنی یۆرانیۆم.\nلە ساڵانی ١٩٩٠، پاکستان دەستی کرد بە بەدواداچوونی توانای بەرهەمهێنانی پلوتۆنیۆم.\nبە هاوکاری چینی پاکستان کاراکتەرێکی توێژینەوەی ناوکی خوصاب لە گۆهاراباد دروست کردووە بە توانای تا 40 MW، لە نیسانی 1998 پاکستان ڕایگەیاند کە ڕاکتۆرەکە لە کاردایە.\nبەپێی لێدوانی گشتی بەرپرسانی ئەمریکا، ڕیاکتەرێکی ئاوی قورس ساڵانە بڕی 8-10 کیلۆتۆنی پلۆتۆنیۆمی جۆری چەک دروست دەکات، کە بۆ یەک یان دوو چەکی ناوەکی بەسە، ڕاکتۆرەکە هەروەها دەتوانێت تریتیۆم بەرهەم بهێنێت ئەگەر بار بکرێت بە لیتیۆم ٦.\nتوانای بەرهەمهێنانی پلوتۆنیۆم لە خوساب دەتوانێت ڕێگە بدات بە پاکستان بۆ گەشەپێدانی سەرە ئەتۆمیە سووکەکان کە بە ئاسانی بە مووشەکی بالستیک دەگوازرێتەوە.\nبەپێی تۆماری ناوکی فیدراسیۆنی زانایانی ئەمەریکا تا ساڵی 2021 پاکستان 165 سەرکی ناوەکی یۆرانیۆمی زۆر دەوڵەمەندی هەیە ئەمە پاکستان دەخاتە پێش سەرمایەی له چەکە ناوکیەکانی هیندستان.\nپاکستانیش وەک هندستانە دوژمنکارەکەی توانای دووەم لێدانی دەریایی هەیە ، سەرە ئەتۆمییەکانی پاکستان پشت بە دیزاینی تەقینەوەیەکی ناوەکی دەبەستن کە ناوکی پتەوی یۆرانیۆمی زۆر دەوڵەمەند بەکاردێنێت و پێویستی بە 15-20 کیلۆگرام ماددەی خەمڵێنراوە بۆ هەر سەرێک ، بە وتەی کارنیجی پاکستان بڕێکی کەم بەڵام نەناسراوی پلۆتۆنیۆمی چەکی بەرهەمهێناوە کە بەسە بۆ مەزەندەکردنی 5-10 چەکی ناوەکی.\nپاکستان بە دوای ئەوەدا دەگەڕێت کە “بازدەرێکی پڕ مەودا پەرە پێبدات” کە مووشەکی دوور و درێژی تێدایە، فڕۆکە بۆ ئەرکە ستراتیژییەکان و هەروەها چەندین سیستەمی چەکی ناوکی کورت مەودای نزم بۆ بەرپەرچدانەوەی هەڕەشە سەربازییە لاوەکییە ستراتیژییەکان، بەرنامە ناوەکی و مووشەکییەکان لەلایەن بەشی پلاندانانی ستراتیژی (SPD) بەڕێوەدەبرێت لەلایەن جەنەراڵێکی سێ ئەستێرەیی کە لە ژێر سەرۆکی سەرۆکی هاوبەشی ستاف کاردەکات.\nبەشی پلاندانانی ستراتیژی لەلایەن سەرۆک وەزیرانی پاکستانەوە سەرۆکایەتی دەکرێت و بەشداری لەکۆبوونەوە گرنگەکانی دەکات، لەلایەن ژینگە و وەزیرە فیدرالییە پەیوەندیدارەکان و هەروەها هەموو سەرۆکەکانی خزمەت گوزاری ،جبەخانەی مووشەکی گەشەسەندوی خێرای پاکستان بەشێکی گرنگی ستراتیژی بەرگریەکەیە بۆ ئەوەی سوودە سەربازییە تەقلیدییە گرنگەکانی ڕکابەرە سەرەکییەکەی، هیندستان ببڕێت.\nجبەخانەی پاکستان بە شێوەیەکی سەرەکی لە مووشەکی بالستیکی مەودای کورت و مامناوەند پێکهاتووە، بەڵام لە توانای موشەکی کروز یشدا بە شێوەیەکی بەرچاو پێشکە وتووە.\nهێزە ستراتیژییەکانی پاکستان توانایان هەیە نزیکەی هەر خاڵێکی هیندستان بکەنە ئامانج و ئێستا کار لەسەر تەکنەلۆژیای پێشکەوتووی زیاتر دەکەن وەک میرڤ بۆ لاوازکردنی هەوڵەکانی گەشەپێدانی بەرگری موشەکی هیندی ، پاکستان لە بەرنامەی ئەتۆمی و مووشەکیدا پشتگیرییەکی گەورەی تەکنیکی لە چینەوە وەرگرتووە .\nپاکستان بە دوای بەرگرییەکی هێرشبەردا دەگەڕێت و ستراتیژییەتی شەڕکردنەکەی لەسەر بنەمای پاراستنی هەردوو بەربەستی ئاسایی و ناوەکییە ، پاکستان سێ شەڕی گەورەی کردووە و چەندین شەڕ لەگەڵ هیندستان لەسەر کێشەی چارەسەرنەکراوی جامو و کەشمیر کە بەپێی هاوکێشەی بەریتانی بۆ دابەشکردنی کیشوەری هیندی لە ساڵی 1947دا دەبوو کەشمیر بەشێک بوایە لە پاکستان كه آو وڵاتێکی زۆرینە موسڵمان.\nبەرنامەی ناوکی پاکستان درێژترین ماوەی ئاشتی لە دواین جەنگی ساڵی 1971 دا ، پاکستان وەک وڵاتێکی موسڵمانی هێزی ناوەکی به بەرنامە ناوەکییەکەی دەزانێت کە لە لایەن زۆرێک لە وڵاتانی نەیارەوە بکرێتە ئامانج ، ستانداردی سەلامەتی کە بۆ ڕاکتۆری ناوکی و سەری جەنگەکان جێبەجێ دەکرێت بەبەردەوامی لەلایەن کۆمسیۆنی نێودەوڵەتی وزەی ئەتۆمی و جەستە جیهانییەکانی ترەوە چاودێری و ستایش کراوە.\nوەک دەوڵەتێکی بەرپرسیاری ناوکی پاکستان پابەندە بە ڕێزگرتن لە بەرزترین پێوەرەکانی سەلامەتی و بەکارهێنانی بنچینەیی وەک ڕێگرێک لە دژی هەر دەستدرێژییەک.\nهێزی مووشەکی ڕۆڵی سەرەکی دەبینن لە ستراتیژی بەرگری پاکستان بۆ بەدەستهێنانی پەسەندی سەربازی بەسەر هیندستاندا، دوژمنە سەرەکیەکەی.\nئیسلام ئاباد بە شێوەیەکی سەرەکی مووشەکی بالستیکی کورت و مامناوەند بڵاو دەکاتەوە، بەڵام توانای خۆی بەرەو پەرەسەندنی موشەکی کروزیش پەرە پێ دەدات\nبەرنامەی ئەتۆمی و مووشەکی پاکستان سوودی لەپشتیوانی تەکنیکی چینی وەرگرتووەوە بەڵگەی هاوکاریش هەیە لەنێوان پاکستان و ئێران و کۆریای باکووردا .\nWriter ئازار 21, 2022\nپاکستان - بەشی چوارەم - ڕاڕەوی ئابووری چین ۆ پاکستان (CPEC)\nئۆکرانیا. بەشی یەکەم - پەیوەندییە دووقۆڵییەکانی نێوان ڕوسیا و ئۆکرانیا


تابلۆی ڕوخسارێك لە بۆن (بریندارێكی كیمیاوییبارانی هەڵەبجەیە)، هونەرمەند حەسەن موراد كێشاویەتی.\nخوشكێك و چوار برا؛ گەورەكەیان تەمەنی دوانزە ساڵەو پێكەوە بەتولەڕێی كارەساتێكی پڕ لەمەرگدا تێدەپەڕن، دوور لەدایك و باوك بەرگەی مەینەتییەكان دەگرن، ئەوان بێ ئومێد نابن و درێژە بە‌ژیانێكی نوێ دەدەن.\n31 ساڵ بەسەر ئەو كارەساتەدا تێپەڕی، ئەو پێنج منداڵەی بە كیمیاوییبارانی هەڵەبجە نەكەوتن، ئێستا لەگەڵ خوشكێكی دیكەیان كە ئەوكات لەوان دابڕاوە لە چیرۆكێكی تەواو پێچەوانەو لە سەركەوتندا دەژین.\n"ئێمە لەگەڵ ئەو ژیانە سەختەی هەمان بووە، تەسلیم نەبووین، ئێمە میراتگری شەهیدانین و نابێ دابنیشین‌و خۆمان توشی خەمۆكیی بكەین، دەبێت هەموو تواناكانمان بۆ خزمەتی نیشتمان و شارەكەمان و كەسوكاری قوربانییان بخەینەگەڕ"، حەسەن موراد بۆ پەرەگراف وای وت.\nحەسەن لە كیمیاوییبارانەكەی 16ی ئازاری 1988ی شارەكەیدا، تەمەنی تەنیا 10 ساڵ بوو، كاتێك لەگەڵ سێ برای لەخۆی بچوكتر و خوشكەكەیدا ڕێی ڕزگاربونیان گرتەبەر.\n"دەبێت جارێكیتر ناوەڕۆكی مرۆڤدۆستی و ئاوەدانی و زانست بۆ هەڵەبجە بگێڕینەوە، كە لە مێژوودا ناسنامەی هەڵەبجە بووە، دەبێت ئێمە شوێنەواری ئەو دەستە ڕەشە لە هەڵەبجەدا بسڕینەوە، تا نەوەكانی دوای خۆمان لەو بارودۆخی قوربانیبوونە دەربچن."\nئەوەی حەسەن مەبەستیەتی؛ خەڵك تەنیا لە كارەساتەكەدا نەمێننەوە و بیكەنە هۆكارێك بۆ سەركەوتن، وەكو چۆن ئەوان بە تەمەنێكی كەمەوە، توانییان و بەرگەیان گرت.\nخێزانەكەی حەسەن لە چوار برا و سێ خوشك پێكهاتون، لە ڕۆژەكانی بەر لە 16ی ئازار بۆ خۆپاراستن لە تۆپبارانی ڕژێمەكەی سەدام حسێن لە ژێرزەمینێكی عەنەب(نزیكترین گوند لە ڕۆژهەڵاتی هەڵەبجە) خۆیان حەشاردابوو، تا چەند كەسێك دەمەوئێوارەی ئەو ڕۆژە گەیشتنە ماڵی ئەوان و هەواڵی مەرگی خەڵكی هەڵەبجەی پێدان، بەهۆی ڕشتنی گازەوە لەلایەن ڕژێمەكەی سەدام حسێن.\nهەرزوو بەتانی و خەڵوز كۆدەكەنەوە، دەیبەنە ژێرزەمینەكە تا لەكاتی ڕشتنی گاز و گەیشتنی بەوان بیدەن بەدەم و لوتیاندا، ئەوئامادەكارییە نەبووەهۆی دڵنیایی خێزانەكە؛ بڕیاریاندا شار جێبهێڵن، خێزانە حەوت كەسییەكەی حەسەن دابەشبون، چوار برا و خوشكێك بە ئۆتۆمبێلی دراوسێیەكیان دەڕۆن.\n"لە ئێوارەیەكی درەنگدا بە دەم هاوار و گریانەوە سواری ئۆتۆمبێلەكە بووین و دوا ماڵئاواییمان لە دایك و باوكمان كرد، ئەوە دوا دیدارمان بوو و ئیتر نەمانبینینەوە."\nسلمان حەمەسەعیدو موراد محەمەد، دایك‌و باوكی حەسەن كە لە كیمیاویی بارانەكەدا شەهید بوون.\nحەسەن كە ئەوكات لەپۆلی چواری سەرەتایی بوو، لەگەڵ حسێنی حەوت ساڵ، هۆشمەند چوار ساڵ، هۆشیاری دوو ساڵ و خوشكێكی تەمەن 12 ساڵدا بوو.\nلەڕێی دەرچون لە هەڵەبجە، بۆنی كیمیاویی زۆری بۆ منداڵەكان هێنا، دەڕشانەوە و دیمەنی ترسناكتر لە گازەكەیان دەبینی، خزم و خەڵك بە گشتیی، لە هەوڵی ڕزگاربونیان لەنێو ئۆتۆمبێل‌و بە تەنیشت ماتۆڕەكانیانەوە، گیانیان لەدەستداوە.\nگەیشتنە قوتابخانەی بەڵخە، پڕ بوو لە خەڵك، هەموان برسی و تینوو، "خوشكەكەم وتی با بچم بەڵكو شتێك بۆ هۆشیار پەیدا بكەم، بەڵام هیچی دەستنەكەوت و بە نائومێدی گەڕایەوە."\nدرەنگانی ئەو شەوە، خاڵێكی حەسەن و خاڵی باوكی پێیان گەیشتن، هۆشیار جەستەی ساردوسڕ و بێ دەنگ بوو، وایانزانی مردووە و ویستیان بینێژن، "گەشاوی خوشكم و خاڵۆژنم وتیان بۆ هەر شوێنێك بچین لەگەڵ خۆمان دەیبەین، دواتر كە چوینە ئێران زانیمان نەمردووە."\nحەسەن و خوشك و براكانی، چونە ئێران و گوندێكی سەر بەپاوە، كاتێك ڕۆژ بووەوە بیناییان لەدەستدابوو بەهۆی كاریگەری كیمیاوییەوە، لەوێ جلوبەرگەكەیان سوتێنرا و شیری ژنێك بۆ چارەسەری چاوەكانیان بەكارهێنرا، دوای چەند ڕۆژێك دوبارە توانییان ببینن.\nهونەرمەند حەسەن مورادو د.حسێنی برای، لە ئۆردوگایەكی ئێران ساڵی 1990.\nئەو گوندەی ئێران سەرەڕێی ئاوارەبونی خەڵكی هەڵەبجە بوو، "ڕۆژانە دەچووینە سەر جادەكە و ناو خەڵك ئۆتۆمبێلەكانمان دەپشكنی و بە دوای دایك و باوكماندا دەگەڕاین، تا مامێكی باوكم گەیشت.. باوەشی پێدا كردین و بە دەم گریانەوە پێی وتین ئیتر بەدوایاندا مەگەڕێن، هەموو شەهید بوون."\nلەو كەسانەی لە خێزانەكەی حەسەن مابونەوە، خوشكێكی گەورەی بەناوی بەفراو، توانی خۆی ڕزگاربكات و بگاتەوە لای حەسەن‌و سێ براو خوشكەكەی، بەڵام دایك، باوك، خوشكێك و 20 كەس لە نزیكەكانی لەو كارەساتەدا شەهیدبون.\nبێ دایك و باوك، ئەو منداڵانە گەیەندرانە ئۆردوگایەك و لە خێوەتێكدا نیشتەجێبون، تا باپیریان دۆزییەوەو ئەو سەرپەرشتیكردنی لەئەستۆ گرتن.\nلە بارودۆخێكی خراپی گوزەراندا بون، باپیریان ڕێی خوێندنی پێنەدەدان، "بەڵام خوشكەكەم بەدزییەوە جانتایەكی بۆ هۆشمەندی برام دروستكرد و ناردی بۆ خوێندن."\nگەشاو موراد، د.حسێن موراد، بەفراو موراد.\nدوای ڕاپەڕینی بەهاری 1991ی خەڵكی كوردستان، قۆناغێكی نوێی ژیانی ئەو پێنج منداڵە دەستیپێكرد، دەستیانكردەوە بە خوێندن و هەوڵیاندا نەهامەتیەكانی ئەو كارەساتە تێپەڕێنن.\nچوار برا و دوو خوشك مانەوە، باپیریان لە 1996دا كۆچی دواییكرد و جارێكیتر كەوتنەوە بەر سەختییەكی زۆر، بەڵام كۆڵیان نەدا و بەردەوام بون.\n"تەمەنم گەیشتە 18 ساڵ و لەگەڵ خوشكە گەورەكەم، بەرپرسیارێتی بەخێوكردنی خوشك و براكانمان گرتەدەست"، حەسەن دەڵێت، تا سێی ناوەندی خوێندو دەستیكرد بە كاركردن، لە ئێران تا بەغدا بۆ بژێوی هەوڵیدا.\nدوای گەڕانەوەیان لە ئێران باپیری حسێن كە لە وێنەكەدا دیارە دەیانباتەوە بۆ گوندەكەیان(خەرپانیی) بۆ كاركردن.\nبە پێداگرییەكی زۆرەوە، بەشێكیان خوێندنیان تەواو كرد، هۆشیار كە لەكاتی كارەساتەكەدا وایانزانی مردووە و خەریك بوو بینێژن بەنمرەیەكی زۆر بەرزەوە كۆلێژی پزیشكی تەواو كرد، هۆشمەندیش بوو بە پزیشك، حەسەن گەڕایەوە بۆ خوێندن و ئێستاش مامۆستایە لە پەیمانگای هونەرەجوانەكانی هەڵەبجە.\n"گەشاوی خوشكم كاتی كیمیاییبارانەكە لە پۆلی شەشی سەرەتاییدا بوو، دواتر وازی لە خوێندن هێنا و ژیانی خۆی بۆ پەروەردەكردنی ئێمە تەرخانكرد، دوای ئەوەی ئێمە خوێندنمان تەواوكرد، ئەویش جارێكیتر دەستی بە خوێندن كردەوە و ئێستا خوێندكاری قۆناغی پێنجەمی پەیمانگای كۆمپیوتەرە لە هەڵەبجە."\nحەسەن ئەوكات و ئێستاش نایەوێت تەنیا لە ئازارەكانی كارەساتی هەڵەبجەدا بمێنێتەوە، ئەو لە 25ـهەمین ساڵەی كیمیاوییباراندا تابلۆی عومەری خاوەری بە شێوازێكی جیاواز كێشا، لە وێنەكەی ئەودا منداڵەكەی باوەشی عومەر گەورە بووە و باوكی لە كۆڵ ناوە.\n"مەبەستم لەو تابلۆیە ئەوەبوو دەبێت هەڵبستینەوە"، حەسەن وای وت.\nتابلۆی عومەری خاوەرو كوڕەكەی كە حەسەن كێشاویەتی.\n"هەمیشە دەگوترێت لە مێژوودا هەڵەبجە شاری زانست و هونەر و ئەدیبان و شاعیران بووە، بەڵام دەبێت بپرسین بۆ ئێستا چی بكەین؟ بۆیە پێویستە جارێكیتر بگەڕێینەوە سەر ڕێچكە دروستەكەی خۆمان و درێژە بەو مرۆڤدۆستی و پیشكەوتن بدەین."


قوباد تاڵەبانی سەرۆکی لیستی هاوپەیمانی کوردستان، لەوەڵامی پرسیارێکی دڵشاد ئەنوەر پەیامنێری دەنگی ئەمەریکادا، سەبارەت بەوەی حیزبەکەی تا چەند ئامادەیی تێدایە، دەستبەرداری پۆستی سەرۆک کۆمار بێت، لەبەرامبەر وەرگرتنی یەکێک لە پۆستە باڵاکانی هەرێمدا، ڕایگەیاند” یەکێتی نایەوێت دەستبەرداری پۆستی سەرۆک کۆمار بێت، لەبەرامبەر هیچ پۆستێکی هەرێم دا."\nقوباد تاڵەبانی نەیشاردەوە، مەترسی جدی لەسەر هەرێمی کوردستان هەیە، بۆ دوای هەڵبژاردنی پەرلەمانی عێراق، وتی” هەندێک لە هێزە عێراقیەکان حەسادەتیان بەرامبەر هەرێم هەیە، گەر بە یەکدەنگی نەچینە بەغدا، هەوڵی گۆڕینی دەستور و چەندین جۆر پیلانگێڕی تر بەرامبەر هەرێم دەدرێت، دەبێت یەکدەنگ بین، تا ڕووبەڕووی مەترسیەکان ببینەوە.”\nسەبارەت بە ئازادی کاری میدیایش، قوباد تاڵەبانی بە ڕۆژنامەنووسانی وت "هەتا من هەبم، ناهێڵم هاوشێوەی بادینان، دادگایی چالاکوان و ڕۆژنامەنووس بکرێت لە سلێمانی".\nڕوونیشکردەوە، بەتەلەفۆن چەندین ڕۆژنامەوانی دەستگیرکراوی ئازاد کردووە، وتی "یاسا هەیە، نابێت ڕۆژنامەنوس زیندانی بکرێت، کە یاسا هەیە، ئیتر بۆ ڕۆژنامەنوس دەستگیر بکرێت و من تەلەفۆن بکەم".


سلێمانی.. شوێنەکانی گۆڕینی سیستەمی سوتەمەنی ئۆتۆمێل دادەخرێن\nدۆناڵد ترەمپ: میسر ڕابەرێکی مەزنی هەیە\nسوریا.. ئاماری قوربانییانی پێنج ساڵی ڕابردووی هێرشەکانی هاوپەیمانان بڵاوکرایەوە\nسێ وڵاتی ئەوروپی: ئێران لە پشت هێرشەکانی سەر دامەزراوە نەوتیيەکانی سعودیەوەیە\nسەرچاوە ئەمنییەکان: دوو گولـلە هاوەن بەئاڕاستەی کونسوڵخانەی ئەمریکا لە بەغدا هاوێژران\nکەرکوک.. چەند گولـلە هاوەنێک هەڵدرانە بارەگایەکى پۆلیسی فیدڕاڵى عێراق\nکازم فاروق: ئێستا کاتی ئەوەیە بە هەموومانەوە پشتیوانی شاسوار عەبدولواحید بین\nکازم فاروق سەرۆکی فراکسیۆنی نەوەی نوێ\n6942 جار خوێندراوەتەوە\nسەرۆکی فراکسیۆنی نەوەی نوێ لە پەرلەمانی کوردستان ڕایگەیاند، ". ئێستا ئیتر کاتی ئەوەیە بە هەموومانەوە پشتیوانی ئەم گەنجە ئازا و بوێرە بکەین و هەوڵی سەرخستنی بدەین و لێنەگەڕێین دەسەلاتێکی گەندەڵ و شکستخواردوو، خەونی باشکردنی وڵات و ژیان و گوزەرانی هاولاتیەکانی لەبارببات و ئەو تروسکایی ئومێدەش لەدڵی خەڵکدا ببڕێت"\nکازم فاروق لە لاپەڕەی فەرمی خۆی لە فەیسبوک ئاماژەی بەوەکردووە، "لەلاپەڕەکانی مێژوودا بەدەگمەن ناوی سەرکردەیەکی ئۆپۆزسیۆن دەبینین لە ڕژێمە دیکتاتۆرەکاندا کە بە وێستگە تاریکەکانی زینداندا تێنەپەڕیبێت و ئازارنەدرابێت. هەر خۆی وادەردەکەوێت کە زیندان بۆ زۆربەی سەرکردە ئۆپۆزسیۆنە دیارەکانی ناوچەکە و جیهانیش وێستگەیەک بوبێت بۆ دەرخستنی سیفەتە بارز و کاریزما ئاساکانی ئەو سەرکردانە و پێشمەرجێکیش بێت بۆ قبوڵکردنیان لەلایەن کۆمەڵگەوە. دواجار کونجی زیندان بووە بە بەشێك لەتەواوکاری پێناسەی سەرکردەبوون".\nسەرۆکی فراکسیۆنی نەوەی نوێ ڕوونیشیکردووەتەوە، "وەکو عادەتێکی باو لە دنیای دیکتاتۆریدا، هەمیشە یاسا وەکو داردەستێك بەکارهێنراوە بۆ تۆمەتبارکردن و تەخوینکردن و زیندانیکردنی سەرکردەی جولانەوە سیاسیە دژەباوەکان. تا ئێرە ڕەنگە ئاسایی بێت بەو پێیەی هەمیشە بێگانە و دوژمنەکان سەرکردەی بزاوت و جوڵانەوە بوێرەکانیان زیندانیکردووە و ئازاریانداوە، بەڵام حاڵەتێکی نامۆ لە زیندانیکردنی ''شاسوار عەبدولواحید''دا بەدیدەکرێت ئەویش ئەوەیە کە حیزبێکی سۆشیال دیموکراتی هاوزمانی خۆی زیندانی دەکات. ئەمە ئەگەر بەڵگە بێت لەسەر شتێک، بەڵگەیە لەسەر ئەوەی کە هەرچەندە لە سەدەی بیست و یەکداین و جیهانی ڕۆژئاوا لەڕووی دیموکراسیەوە تەواو پێشکەوتووە، بەڵام تاکو ئێستاش لە ڕۆژهەڵاتی ناوەڕاستدا زیندانیکردن و ئازاردانی دەرونی و هەندێکجار جەستەیی بەرۆکی سەرکردە دیارەکانی بەرنەداوە و پێشمەرجێکیشە بۆ بوون بە کاریزما."\nکازم فاروق دەڵێت، "ئەمەی ئێستا یەکێتی بەرامبەر بە نەوەی نوێ و ''شاسوار عەبدولواحید'' دەیکات، لەرابردوودا و کاتێ کاک نەوشیروان لە ژیاندا بوو، هاوشێوەکەی بەرامبەر بە گۆڕانی کاک نەوشیروان ئەنجامدا. ئەم شەڕە نابەرامبەرە لە سلێمانی جگە لە ناشرینکردن و لەکەدارکردنی ڕووی دیموکراسی پایتەختی ڕۆشنبیری هیچی تری لێ سەوز نابێت."\nهاوکات ئاماژەی بەوەکردووە، "ماوەتەوە بڵێین، هەرچەندە کەسێکی وەکو ''شاسوار عەبدولواحید'' ئامادەی هەموو جۆرە قوربانییەک بووە لەپێناو نەفەسی دژەگەندەڵی و باشترکردنی گوزەرانی خەڵکدا، بەڵام ئەم کارە بەتەنها بەخۆی و هاوڕێکانی ئەستەمە و پێویستی بە پشتیوانی و هاوکاری و هاودەنگی خەڵک هەیە. ئێستا ئیتر کاتی ئەوەیە بە هەموومانەوە پشتیوانی ئەم گەنجە ئازا و بوێرە بکەین و هەوڵی سەرخستنی بدەین و لێنەگەڕێین دەسەلاتێکی گەندەڵ و شکستخواردوو، خەونی باشکردنی وڵات و ژیان و گوزەرانی هاولاتیەکانی لەبارببات و ئەو تروسکایی ئومێدەش لەدڵی خەڵکدا ببڕێت."\nئەمەش لە کاتێکدایە، ڕۆژى (١٦ى ئایارى ٢٠١٩) دوای ئامادەبوونی لەبەردەم دادوەر، شاسوار عەبدولواحید سەرۆکی جوڵانەوەی نەوەی نوێ دەستگیرکرا و تائێستاش ئازاد نەکراوە و ئەمڕۆش بڕیاربوو دادگای سلێمانی دانیشتنی تایبەت بە وەرگرتنی وتەی شاسوار عەبدولواحید سەرۆکی جوڵانەوەی نەوەی نوێ بەڕێوەبچێت، بەڵام دادوەر ئامادەی دانیشتنەکە نەبوو.


کؤردی پدیا - 📅 کرونولوژیا از وقایع - 06-07\n📊 شؤمارە مەقاڵەل 376,072 | شؤمارە عەسگەل 59,755 | کتاووەل 11,163 | فایل های مرتبط 44,694 | 📼 Video 169 | 🗄 بنچەکەل(سەرکەنی=سرچشمە) 15,128\n01020304050607080910111213141516171819202122232425262728293031 - 010203040506070809101112 - 2020201920182017201520142013201220092004199619841992198919881967190819031820\n📂 06 July ▾\nهاوڵاتیانی ناحیەی وەرتێ و دۆڵی خانەقا رێگای سەرەکی نێوان سۆران- رانیە دادەخەن\n- لەگۆرەپانی مالمستۆری شاری ستۆکهۆلم، کوردانی سویدی دانیشتوی شارەکانی ستۆکهۆلم، ڤیستەروس، ئۆپسالاو ئۆریبرو، بەشداریان لەنارەزایەتی دەربرین دژ بەو بریارەی پەرلەمانی باشووری کوردستان کرد.\n1. 👁 To Our People And The Public Opinion\n1. 👁 پارتی لیبڕاڵ دێموکراتی کوردستان\n- سەرچاوەیەکی کوردی رایگەیاند کە پارتی و یەکێتی لەسەر یەکگرتنەوەی هەردوو حکومەتەکە رێککەوتوون و نێچیرڤان بارزانیش بووەتە سەرۆک وەزیران.\n- بەستنی کۆنفڕانسێکی نێودەوڵەتی لە ژێر نێوی ئاشتی بۆ کوردستان، لە شاری بۆن، کە رێکخراوەکانی میدیکۆ ئنتەرناسیۆنال، پزیشکانی دژبە شەڕی ناوکی، ئەنستیتوتی کورد لە پاریس و بانگی هانۆڤەر، بەشدارییان تێداکرد، هەروەها هەندێک ئەندامی پەڕڵەمانی باکووری کوردستانیش بەشداربوون.\n1. 👁 ئاراس عەبدولڕەحمان - مامۆستا پێشڕەو\n1. 👁 حەسەن حوسێن عەبدوڵڵا حەمە شوانی\n1. 👁 ئەحمەد نادر محەمەد بارام\n2. 👁 جەوهەر فەرەج عەلی موراد\n3. 👁 حوسێن عەبدولقادر عەلی ئەحمەد\n4. 👁 حەسەن حوسێن مستەفا عەزیز\n5. 👁 حەسەن عەبدولقادر عەلی ئەحمەد\n6. 👁 خەلیل ئەدهەم حوسێن حەیدەر\n7. 👁 شوکر مەحمود عەلی خان موراد خان\n8. 👁 شێرکۆ عەلی خان مورادخان\n9. 👁 عەباس تۆفیق عەلی عەبدوڵڵا\n10. 👁 عەتا عەبدولقادر عەبدولڕەحمان دەروێش\n11. 👁 عەلی عەبدولقادر حەسەن موراد وەیس\n12. 👁 غەیاس تۆفیق عەلی عەبدوڵڵا\n13. 👁 فوئاد عەزیز ئەحمەد ئاغا\n14. 👁 محەمەد ئیسماعیل عەلی ساڵح\n15. 👁 محەمەد فازڵ بەسات عەلی\n16. 👁 محەمەد فازڵ عارف\n17. 👁 محەمەد فازڵ فاروق\n18. 👁 محەمەد محەمەد ساڵح ئەحمەد محەمەد\n19. 👁 مەحمود ئیسماعیل عەلی ساڵح\n20. 👁 هەورامان ئەدیب کامل سەعید\n21. 👁 کەریم محەمەد حەمید مستەفا\n22. 👁 کەریم ڕەزا مستەفا\n23. 👁 یونس ئەمین موحسین محەمەد\n1. 👁 زرار یابە قادر\n- کوژرانی رەئوفی حاجی قادری جاسوس لە بەردەرکی سەرای شاری سلێمانی لەلایەن دەستەی کانی ساردییەکانەوە، نێوبراو ئەندامێکی بەرزی حشع و لێپرسراوی لکی سلێمانی بوو.\n- شەریف پاشای خەندان، واز لە کاری باڵوێزایەتیی عوسمانی لە سوید دێنێت.\n- گیرانی عەبدوڵڵا پاشای بابانی مامی میری بابان لەلایەن میر خۆیەوە، چونکە ویستبووی بەدزیی میرەوە پەیوەندی بە ئێرانەوە بکات و بچێت بۆ کرماشان.


بازاڕ جمەی دێت لە هێلکە و مریشکی بە قاچاخ هاوردەکراو – کوردی – RojNews.News\n07/08/2020 - 7:43:32 am\nبازاڕەکانی هەرێم جمەیان دێت لە هێلکەو مریشکی بەستووی بە قاچاخ هاوردەکراولەدەرەوەی هەرێم، حکومەت نکوڵی لێدەکات و کاسبکار و بازرگانانیش دووپاتیدەکەنەوە، لە کاتێکدا بەغداو هەرێم هاوردەکردنی ئەو دوو بەروبوومەیان قەدەغە کردووە، بەرهەمی ناوخۆش تا دێت دەپوکێتەوە.\nبەپێی بڕیارێکی وەزارەتی کشتوکاڵی حکومەتی هەرێم، لەڕۆژی ٧/١١/٢٠١٩ هاوردەکردنی مریشکی زیندو و بەستوو و هێلکە بۆ مەبەستی پاڵپشتیکردن و پاراستنی بەرهەمی ناوخۆ قەدەغە کراوە.\nهەرچەندە لە دوای بڕیارەکەوە نرخی ئەو دوو بەروبوومە بەرزبوەوە و لە بازاڕەکانیشدا کەمبوونەوە، بەڵام دواتر هەم نرخەکەیان و هەم بڕەکەشیان لە بازاڕدا ئاسایی بویەوە، چونکە نەتوانراڕێگری لە بەقاچاخ هێنانیان بگیرێت.\nڕزگار مەحمود، دوکاندار لەناو بازاڕی شاری سلێمانی باسی دەڵێت، بەبێ هیچڕێگرییەک ئەو دوو بەروبوومە دەفرۆشن، نەک هەر ئەوەندە، بەڵکو لەلایەن لیژنەکانی قائیمقامیەتی سلێمانیشیەوە پشکنینیان بۆ دەکرێت.\nبە هەمانشێوە بەرهەم حەسەن، دوکاندارە لەناو بازاڕی دارەسووتاوەکەی سلێمانی و دەڵێت: زۆرینەی چێشتخانە و ڕێستۆرانتەکان مریشکی بەستووی هاوردەکراو لەگەڵ خواردنەکانیاندا لێدەنێن.\nڕۆژنیوز بۆ وەرگرتنی زانیاری زیاتر لەسەر چۆنیەتی هاوردەکردنی ئەو دوو بەروبوومە، لە چەند بازرگانێکەوە زانیاری کۆکردەوە کە سەرجەمیان ئەوەیانپشتڕاستکردەوە کە دەستی حزب لەناو دەروازەکانەوە ئاوەڵە کراوە و داهاتەکەشی دەخەنەوە گیرفانی خۆیان.\nبەپێی زانیاریەکان، هەفتانە سێ هەزار و ٤٥٠ تۆن لە مریشکی بەستو لەڕێگەی ١٥٠ بارهەڵگرەوە لە مەرزی باشماخەوە هاوردەی سنووری پارێزگای سلێمانی دەکرێت کە بۆ هەر بارهەڵگرێک بڕی شەش هەزار دۆلار وەردەگیرێت، هەروەها ١٥٠ هەزار کارتۆن هێلکەش لە هەمان مەرزەوە بە ١٥٠ بارهەڵگر هاوردە دەکرێت کە بۆ هەر بارهەڵگرێک بڕی ١١ هەزار دۆلار وەردەگیرێت.\nواتە قەبارەی بازرگانی قاچاخی ئەو دوو بەروبوومە ساڵانە لەو مەرزەوە دەگاتە ١٢٢ ملیۆن و ٤٠٠ هەزار دۆلار و هیچ سانسۆرێکیش نییەڕێگری لە قاچاخی ئەو دوو بەروبوومە بکات و بە ئاگاداری سەرۆکی حکومەتڕاستەوخۆ داهاتەکەی دەچێتە گیرفانی حزبەوە.\nلای خۆیەوە شاخەوان ئەبوبەکر، بەڕێوەبەری گومرگی دەروازەی نێودەڵەتی باشماخ بۆڕۆژنیوز ئەوەیڕەتکردەوە کە هیچ بەرهەمێکی هێلکەو مریشکی بەستوو لای ئەوانەوە بە فەرمی هاتبێتە ناو هەرێمی کوردستانەوە، لە هەمان کاتیشدا نکۆڵی ناکات لە کاری قاچاخ لە مەرزەکەوە.\nهەڤال ئەبوبەکر، پارێزگاری سلێمانی نایشارێتەوە کە ناتوانرێتڕێگا لە هاتنە ناوەوەی هێلکەو مریشکی بەستوی قاچاخ بگیرێت، چونکە بە وتەی خۆی، سلێمانی زیاتر لە ٥١٧ کیلۆمەتر سنووری لەگەڵ وڵاتی ئێراندا هەیە، لە هەمانکاتیشدا ئەرکی کۆنتڕۆڵکردنی هاتنە ناوەوەی خواردەمەنی قەدەغەکراوی خستە ئەستۆی وەزارەتی کشتوکاڵ و وەزارەتی دارایی.\nپارێزگاری سلێمانی دەڵێت: لەڕێگای لیژنەکانی قایمقامیەتەوە توانیویانە کۆنتڕۆڵی ناوبازاڕ بکەن و دەڵێت: لە هەوڵدان بۆئەوەی هەر کاڵایەک قەدەغە کرا، لەناو شارەکانیشدا نەهێڵرێت و دەستی بەسەردا بگیرێت، پێشیوایە لە دهۆکەوە بەروبوومی قاچاخ هاوردە دەکرێت و بە ئاشکراش دێتە ناو شارەکانەوە.\nلە بەرامبەردا کامی کەمال، بەپرسیڕاگەیاندنی گومرگی دەروازەی نێودەڵەتی ئیبراهیم خەلیلڕەتیدەکاتەوە هیچ بەرهەمێکی هێلکەو مریشکی بەستووی قەدەغەکراو لە دەروازەکەوە هاتبێتە ناو هەرێمی کوردستان.\nبەوتەی عەلی حەمە ساڵح سەرۆکی فراکسیۆنی گۆڕان-یش لە پەرلەمانی هەرێمی کوردستان، لە هەرسێ مەرزی ئیبراھیم خەلیل و فیشخابور و باشماخەوە قەبارەی گەندەڵی مانگانە دەگاتە زیاتر لە ١٥٠ ملیۆن دۆلار، هەروەها بە فەرمی نوسینگەی قاچاخی لە بازاڕەکان دانراوە و بە بارھەڵگرەکان دەوترێت، نیوەی بەھای گومرگی بدەن و لەخەتی تایبەت هاوردەی بکەن، هەرچەندە ئەم بەڵگانەی عەلی حەمە ساڵح و دەیان بەڵگەو سکاڵای دیکەڕادەستی داواکاری گشتی و پەرلەمان و حکومەت کراوە، بەڵام هیچ بەدواداچونێکیان بۆ نەکراوە و تا دێت قەبارەی گەندەڵی و قاچاخەکەش زیاتر دەبێت.\nلە کاتێکدا بەروبوومی ناوخۆ تا دێت دەپوکێتەوە و کێڵگە پەلەوەرییەکان بەهۆی پاڵپشتی نەکردنیانەوە لەلایەن حکومەت و وەزارەتی کشتوکاڵەوە،ڕۆژ بەڕۆژ ژمارەیان کەم دەبێتەوە، هەر ئەوەش وادەکات بازرگانان بە قاچاخ و بە ئاشکرا مریشک و هێلکە هاوردەی هەرێم بکەن.\nپرۆژە یاسای بودجەی هەرێم لەنێوان لێڵیی داتاکان و ڕاستیی داهاتەکاندا\nوەزیری دارایی واژۆی لەسەر ڕەشنووسی بودجەی هەرێم کرد\nکارەساتی بەرزبوونەوەی دۆلار.. ترس لە بەردەوامبوونی هەیە


ڕێبه‌ری باڵای ئێران به فه‌رمی دان به سه‌رۆکایه‌تی ئه‌حمه‌دی‌نه‌ژاددا ده‌نێت\nی مانگی هه‌شـت ٠٣, ٢٠٠٩\nڕێبه‌ری باڵای ئێران به فه‌رمی دانی نا به گه‌ڕی دووه‌می سه‌رۆکایه‌تی مه‌حمود ئه‌حمه‌دی‌نه‌ژاد، ئه‌مه‌ش سه‌ره‌ڕای ئه‌و ناکۆکیـیه به‌رفراوانه‌ی له‌سه‌ر ئه‌و هه‌ڵـبژاردنه‌وه‌یه که‌وتۆته‌وه.\nڕۆژی دووشه‌ممه و له ڕێوڕه‌سـمێـکی فه‌رمیدا له تاران ئایه‌توڵڵا عه‌لی خامه‌نه‌ئی سه‌رۆکایه‌تی مه‌حمود ئه‌حمه‌دی‌نه‌ژادی په‌سه‌ندکرد. ڕێبه‌رانی ئۆپـۆزیسـیۆنیش ئاماده‌ی ڕێوڕه‌سـمه‌که نه‌بوون، ده‌ڵێن ئه‌حمه‌دی‌نه‌ژاد به فرتوفێـڵ هه‌ڵـبژێردراوه‌ته‌وه.\nبڕیاره مه‌حمود ئه‌حمه‌دی‌نه‌ژاد 5 ی مانگی هه‌شت له به‌رده‌می په‌رله‌ماندا سـوێندی یاسایی بخوات. جێی ئاماژه پـێـکردنه به‌پـێی ده‌سـتوری ئێران سه‌رۆک پاش ئه‌وه‌ی سوێنده‌که‌ی ده‌خوات دوو هه‌فته‌ی له به‌رده‌مدایه بۆ ڕاگه‌یاندنی کابینه‌ی حکومه‌ته‌که‌ی.\nهێزه‌کانی ئاسایشی ئێران له پاش هه‌ڵـبژاردنه‌کانی سه‌رۆکایه‌تی له 12 ی مانگی شه‌ش به سه‌دان خه‌ڵـکی ناڕازی و که‌سـانی سـیاسیـیان ده‌سـتگیرکرد. ڕۆژی شه‌ممه‌ش دادگایی‌کردنێـکی به کۆمه‌ڵی زیاتر له 100 که‌س له‌و ده‌سـتگیرکراوانه ده‌سـتیپـێکرد.\nسه‌رۆکی پـێشـووی ئێران محه‌مه‌د خاته‌می که سه‌رۆکایه‌تی یه‌کێـک له گه‌وره‌ترین لایه‌نی ڕیفۆرمخواز له ئێراندا ده‌کات به توندی ناڕه‌زایی خۆی له به‌رامبه‌ر ئه‌و دادگایی‌کردنه ده‌ربڕی و به ناده‌سـتوری ناوزه‌دیکرد.


پێنجشەممە, 22 ئاب 2019\nگەرمیان: ئۆتۆمبێلێک هاووڵاتیەكی شێلا و گیانی لەدەستدا\nراپەڕین؛ دایكی پێنج منداڵ خۆی خنكاند\nهەولێر؛ دزێکی مۆبایل دەستگیر کرا\n16.07.2019 09:35 PM\nكەمێك پێش ئێستا ترەمپ ڕایگەیاند لەگەل ئێران هەنگاوی باشیان بڕیوە لە گفتوگۆ و دانوستان و ئەمەریكا نایەوێت ڕژێمی ئیسلامی ئێران بروخێنێت، بەڵام ئایا ترەمپ وتارەكەی ڕەنگداوەی كردارەكانیەتی لە ئیستادا یان تەواو پێچەوانەیە؟\nترەمپ دەیەوێت جەنگەكە دوابخات:\nدۆناڵد ترەمپ هەر لە سەرەتای هەڵمەتی هەڵبژاردنەوە شەڕی ڕاگەیاندن و دەرونی دژی ئێران دەسپێكرد و لە دوای دەستبەكار بوونیشی هەڕەشەكانی دژی ئێران كرد بەكردار و لە ٢٠١٨/٥/٨ لە ڕێكەوتنامەی ئەتۆمی ئێران كشایەوە و لە ٢٠١٨/١١/٥ سزای ئابوری بەسەر ئێراندا سەپاند و لە ٢٠١٩/٥/٤ گەمارۆی ئابوری بەتەواوەتی خستە سەر ئێران.\nلە ناو ئیدارەكەی ترەمپدا هەڵۆكانی كۆشكی سپی كە جۆن بۆڵتنی ڕاوێژكاری ئاسایشی نیشتمانی و مایك پۆمپیۆی وەزیری دەرەوە پشتیوانی شەڕن، بۆڵتن كە ئەندازیاری شەڕی عێراقە پێشنیاری كردوە ١٢٠ هەزار سەرباز ڕەوانەی ڕۆژهەڵاتی ناوەڕاست بكرێت\nلە وڵامدا ئێران هێرشەكانی بۆ سەر سوپای ئەمەریكا و بەرژەوەندیەكانی لە عێراق و گەروی هورمز و دەریای عومان دەستپێكرد و بنكەی سەربازی ئەمەریكی لە شارۆچكەی بەلەد و باڵوێزخانەكەی لە بەغدا و كەشتیە نەوتیەكانی كەنداوی كردە ئامانچ و لە دواین. هێرشیدا لە ٢٠١٩/٦/٢٠ فڕۆكەیەكی ئەمەریكی خستە خوارەوە.\nكێن ئەوانەی پشتیوانی شەڕ دەكەن؟\nهەرچەندە ترەمپ دژی شەڕی ئێرانە لە ئێستادا بەڵام لەسەر ئاستی ناوخۆی ئەمەریكا و ئیدارەكەی ترەمپ چەند بەرەكی بەهێز پشتیوانی شەڕ دەكەن لەوانە:\n١- لە ناو ئیدارەكەی ترەمپدا هەڵۆكانی كۆشكی سپی كە جۆن بۆڵتنی ڕاوێژكاری ئاسایشی نیشتمانی و مایك پۆمپیۆی وەزیری دەرەوە پشتیوانی شەڕن، بۆڵتن كە ئەندازیاری شەڕی عێراقە پێشنیاری كردوە ١٢٠ هەزار سەرباز ڕەوانەی ڕۆژهەڵاتی ناوەڕاست بكرێت و بە ٥٠٠ موشەك توانای سەربازی ئێران لەناو ببرێت.\nبەڵام پلانی مایك پۆمپیۆ جیاواز ترە و پیشنیاری كردوە سزاكان توند بكرێن و هاوپەیمانی سەربازی لە وڵاتانت ڕۆژهەڵاتی ناوەڕاست پێكبهێنرێت بەوەش ئێران كاردانەوەی دەبێت و ئەوكات ئەگەر هێرشی سەربازیش بكرێتە سەر ئێران لە ڕووی سەربازی و دارای و بەرپرسیاریتی نێودەوڵەتیشەوە ئەمەریكا بەرپرسیارێتی و ئەركی ناكەوێتە ئەستۆ.\n٢- لەسەر ئاستی ناوخۆیش هەر سێ سەرمایەداری ئەمەریكی ئەدیسۆن شیلدۆن و پۆڵ سنجر پشتیوان و هاندەری سەرەكی ڕووخانی ئێرانن، ئەم سێ سەرمایەدارە كاریگەری ڕاستەوخۆیان لەسەر ترەمپ و پارتی كۆماری هەیە پشتیوانی شەڕن و ٢٥٩ ملیۆن دۆلاریان بۆ هەڵمەتی هەڵبژاردنی ترەمپ تەرخانكردوە.\n٣- لەسەر ئاستی ناوەندەكانی لێكۆڵینەوە و دروستكردنی بڕیاریش هەریەكە لە ناوەندەكانی( FDD- JINSA-ناوەندی لێكۆڵینەوەی ڕۆژهەڵاتی دور- لۆبی یەهودی) ڕایگشتی ئەمەریكا بەئاراستەی شەڕ و ڕووخانی ئێران دەكەن.\nلەسەر ئاستی ئێران كێن ئەوانەی پشتیوانی شەردەكەن؟\n١- لەسەر ئاستی ناوخۆی ئێران باڵی توندڕەوی دەسەڵات، كە خۆی لە علی خامنەئی و حسین سەلامی، فەرماندەی سوپای پاسداران و علی ئەكبەر ویلایەتی سەرۆكی ئەنجومەنی دیاریكردنی بەرژەوەندیەكانی ئێران و قاسمی سولەیمانی پشتیوانی وەڵامدانەوەی ئەمەریكان و پێیان واتە ئامانجی سزاكان لاواز كردن و دواتر ڕووخاندنی كۆماری ئیسلامی ئێرانە.\n٢- گروپی دووەمی پشتیوانانی شەڕ سوپای پاسەوانانی شۆڕش (الحرس الپوریه) چونكە ئەم هێزە دەستی بەسەر سەدا٤٣% ئابوری ئێراندا گرتوە و سزاكان ڕاستەو كاریگەری لەسەر ئەم هێزە هەبووە سەرچاوە داراییەكانی وشك كردوە.\nمیانڕەوی ئێران كە بریتین لە علی لاریجانی و حسن ڕۆحانی و محمد جواد زەریف و هۆشەنگ زەنگەنەی وەزیری نەوت، پشتیوانی دانوستان و گفتوگۆن و پێیان وایە هەر هەڵەیەك دەبیتە هۆی كێشەیەكی گەورە و ئێران دەخاتە شەڕێكی نابەرامبەر\nبەڵام بەرەی میانڕەوی ئێران كە بریتین لە علی لاریجانی و حسن ڕۆحانی و محمد جواد زەریف و هۆشەنگ زەنگەنەی وەزیری نەوت، پشتیوانی دانوستان و گفتوگۆن و پێیان وایە هەر هەڵەیەك دەبیتە هۆی كێشەیەكی گەورە و ئێران دەخاتە شەڕێكی نابەرامبەرە و بۆیە نەرمی نواندن و دانبەخۆدا گرتن باشترین ڕیگای خۆپارێزیە لە مەترسیەكان.\nهەتا ئێستا بەرەی دژە شەڕ لە هەردوو لایەنی ئەمەریكی و ئێرانی سەركەوتوو بوون لە ڕێگری لە جەنگ بەڵام ڕوونەدانی جەنگ لە ماوەیەكی درێژدا گرەنتی كراو نیە، چونكە هێشتنەوەی ئاڵۆزی و ململانێكان بەم شێوەیەی ئێستا ڕەنگە لە هەر كاتێكدا ببێتە هۆی هەڵگیرسانی جەنگیكی نەخوازرا و نەویستراو.\n1153 جار بینراوە\nترەمپ: ئێران ئابوری گەیشتووەتە بنمیچ\nئەمەریکا فەرمانی دەستبەسەرداگرتنی کەشتییە نەوتهەڵگرە ئێرانییەکەی دەرکرد\nوەزارەتی دەرەوەی ئێران دانوستان لەگەڵ ئەمریكا رەتدەكاتەوە \nوەزیری دەرەوەی ئێران سوپاسی ئەمریكا دەكات بۆ سەپاندنی سزا بەسەریدا\nرۆحانی: ئامادەی دانووستانین لەگەڵ ئەمریکا\nئەو ژنەی فەرماندەی ئۆپەراسیۆنەكەی ترەمپ دەكات دژی ئێران ....\nسەرۆكی ئەمریكا ئێران سیخوڕی ئێمەی دەستگیر نەكردووە \nئێران: عێراق و وڵاتانی عەرەبی ناتوانن بۆشایی ئێمە پڕ بکەنەوە لە نەوت


ستیڤاڵ و سیمناری کلتوری بەڕێوە چوو\nئەمڕۆ ٣ شەممە ١٢ کانونی یەکەمی ٢٠١٧ بە ئامادەبوونی ژمارەیەکی بەرچاو لە ڕۆشنبیران و بەرپرسانی ئیدارەی ڕاپەڕین و مامۆستایان و خوێندکاران لە زانکۆی ڕاپەڕین ئنستیتیوی کەلەپوری کورد بەھاوکاری وەزارەتی ڕۆشنبیری لاوانی حکومەتی ھەرێم فستیڤاڵ و سیمناری کلتوری بەڕێوە چوو .\nھونەرمەندی بەناودەنگی کورد مەزھەری خالقی تایبەت بە ئاڕاستەی ڕاگەیاند " بەمیوانداری زانکۆی ڕاپەڕین و بە ھاوکاری وەزارەتی ڕۆشنبیری لاوانی حکومەتی ھەرێم ئیمڕۆ و بۆ یەکەمجار سەردانی ڕانیەمان کرد وە ئێمە توانیمان گفتوگۆیەکی کلتوریانە لە سەر ڕەسەنایەتی گەلی کورد بکەین وە پێشوازی گەرمی بەرپرسان و خۆیندکاران و زانکۆی ڕاپەڕین منی خۆشحاڵ کرد ئەم دەڤەرەش لە پاراسنتی کلتوری نەتەوەکەی ڕۆڵی ھەیە ئەم چالاکیانەش گرنگی زۆری ھەیە بۆ پاراستنی کلتورەکەمان ".\nناوبراو وتیشی " ئێمە وەک ئنستیتیوتی کورد توانیومانە کۆی بەرھەمە ڕەسەنەکان لە ساڵی ١٩٢١ تا ئێستا کۆبکەینەوە وە بەردەوامیشین لە کۆکردنەوە و ئەرشیف کردنی ئەو گۆرانی و مۆزیکە ڕەسەنە کە بە ھەزاران میلۆدی یە و لە ھەر چوار پارچە توانیومانە ئەو سەروەتە گرنگەی ھونەر لە نەمان و پەرت و بڵاوی بپارێزین و لە ئێستادا خاوەنی ئەرشیفێکی دەوڵە مەندین لەو بوارەدا ".\nچالاکیەکانی ئەم فستیڤاڵە خۆی دەبینیەوە لە پێشەنگای فۆتۆی کلتوری و پەرتوکی کلتوری کوردی و بەرھەمە کۆکراوەکانی مۆزیک و گۆرانی کوردی ئنستیتیو کورد و نمایشی فلیمی دیکۆمێنتاری کوردی و گفتوگۆی کلتوری .\n659 جار خوێندراوه‌ته‌وه\n12/12/2017 4:32:06 PM\nبەوێنە : ڕێوڕسمی دەرچونی خولی حەوتەمینی خوێندکارانی زانکۆ بەڕێوەچو...\nبه‌رده‌رگاى جه‌هه‌نم نمایش ده‌كرێت...\nخانمان: كه دووگیان بویت گوێ له مۆسیقا بگره...\nسلێمانی..122 فیلم لە 52 وڵاتەوە لە ماوەی 7 ڕۆژدا نمایش دەکرێن...\nسلێمانی.. فێستیڤاڵی فیلم به‌ڕێوه ده‌چێت...\nبه‌وێنه:شانۆگه‌رى كورسییه‌كان نمایش ده‌كرێت...\nهەواڵەکانی شەڕ ڕابگرن و هەواڵی فێستیڤاڵی نێودەوڵەتی فیلمی سلێمانی بڵاوبکەنەوە...\nبە وێنە : کۆنسێرتێکی گۆرانی و مۆزیک بەڕێوەچو...\nچه‌ند وێنه‌یه‌كى چه‌نگى دووه‌مى جیهانى نمایشده‌كرێت ...\nبەوێنە : پێنجەمین فێستیڤاڵی کلتوری لە ڕانیە بەڕێوەچو...\nبزانه برۆكانت چى به‌كه‌سایه‌تیت ده‌ڵێن !\nئاوسانى قاچ و پێیه‌كان ده‌گه‌ڕێته‌وه بۆچى !\nبزانه ئاوى پیاز چى له قژت ده‌كات !\nڕیفراندۆم بیانوێک بۆ هەڕاجکردنی نیشتمان\nلە16ی ئۆكتۆبەردایەكێتی نەیهێشت كەركوك وەك شەنگالی بەسەر بێت\nچۆك داده‌ده‌ن له‌به‌رده‌م فشاره‌كانى ئه‌مریكادا !\nدیوە شاراوەکەی پشت ئەنجامە بەراییەکان\nعێراق له پێشوازى هه‌ردوو سه‌رۆكى كۆمارو وه‌زیرانى نوێدا\nموچه‌ی خانه‌نشینان دابه‌ش ده‌كرێت\nئاڵقە ڕەشەکەی پەنجەی نهێنی شاراوەی لە خۆ گرتوە .\nبه‌هۆى به‌رتیل خواردنه‌وه ته‌واوى كارمه‌ندانى ئه‌م شوێنه ده‌ستگیرده‌كرێن\nبەرێوەبەری دابەشكردنی كارەبای سلێمانی ڕونكردنه‌وه ه‌دات\nزیاتر له 30 ملیۆن بەکارھێنەری ھەیە یاریی (پەبجی) PUBG حەرامە\nكورد 3 وه‌زاره‌تى له به‌غداد پێدرا\nشاره‌وانى فێڵێك ئاشكرا ده‌كات\nسەعدی ئەحمەد پیرە : پارتی خۆی كردووە بە محامی لایەنەكان\nباران بارین هه‌رێم ده‌گرێته‌وه\nپرۆژه‌ى شه‌قامى 100مه‌ترى سلێمانى ده‌ست به‌كاره‌كانى ده‌كرێته‌وه\nدابه‌شكردنى موچه‌ى ئه‌م مانگه‌ى جیاواز ده‌بێت\nهه‌فته‌ى داهاتوو موچه‌ی ئه‌م وه‌زاره‌ته دابه‌شده‌كرێت\nپیلانێكى ترى پارتى شكستى هێنا\nئامانجى سه‌ردانى كردنى فه‌رمانده‌كه‌ى ئێران بۆ لاى مه‌سعود ئاشكرا بوو\nباران و كزه‌با ڕوو له هه‌رێم ده‌كات\nئاسۆ مامەند: چاوەڕوانی مژدەی خۆش بن\nغالب محمد : ئاوا بروات گۆڕان بەرگەی هەڵبژاردنێكی دیكە ناگرێت\nد.به‌رهه‌م وه‌ك سه‌رۆك كۆمار یه‌كه‌م بڕیارى ده‌ركرد\nوتەبێژی حكومەتی هەرێم له‌سه‌ر پشوی سبه‌ی قسه ده‌كات\nزانیاری له‌سه‌ردابه‌شكردنی موچه‌ی مانگی حه‌وت\nبە وێنە : پیاوێک خیزانەکەی و خۆشی کوشت\nدابه‌شكردنی موچه‌ی مانگی حه‌وت ده‌ستپێكرد\nكاتى دابه‌شكردنى موچه‌ى مانگى حه‌وت ئاشكرا ده‌كرێت\nبه‌خواردنى ئه‌م میوانه خۆت له چه‌وورى جگه‌ر ڕزگار بكه\nدكتۆر به‌رهه‌م بانگهێشتی ئه‌م وولأته كرا\nرادیۆی سلێمانی 89.5


ئایا نێرگەلە کێشان حەرامە؟ وە لە ڕووى تەندروستیەوە چ زیانێکى هەیە؟: ماڵپەڕی وەڵامەکان\nتاوانه‌كانئایا نێرگەلە کێشان حەرامە؟ وە لە ڕووى تەندروستیەوە چ زیانێکى هەیە؟\nئایا نێرگەلە کێشان حەرامە؟ وە لە ڕووى تەندروستیەوە چ زیانێکى هەیە؟\nبەڵێ نێرگەلە كێشان حەرامە، بەڵگە بە هێز و ڕاستەكان كەوا حەرامێتی نێرگەلە كێشان دەسەلمێنن:\nبەڵگەى یەكەم: خواى گەورە دەفەرمێت: [وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ] [الأعراف: 157] .\nواتە: خواى گەورە شتە پاك و بەسودەكانى بۆ حەڵاڵ كردوون و شتە پیس و زیان بەخشەكانى لێ قەدەغە و حەرام كردوون.\nگومانى تێدا نى یەنێرگەلە یەكێكە لە شتە زیان بەخشەكان كەزەرەر و زیانیانی بۆ لاشەى ئادەمیزاد هەیە .\nبەڵگەى دووەم: خواى گەورە دەفەرمێت: [وَلَا تُلْقُوا بِأَيْدِيكُمْ إِلَى التَّهْلُكَةِ] [البقرة:195] .\nواتە: بەدەستى خۆتان خۆتان مەخەنە مەترسییەوە.\nوە بەبێ هیچ شك و گومانێك نێرگەلە مرۆڤــ دوچارى گەلێك نەخۆشى لەناوبەر دەكات وەک لە خوارەوە ئاماژەى پێ دەکەین .\nبەڵگەى سێیەم: خواى گەورە دەفەرمێت: [وَلَا تَقْتُلُوا أَنْفُسَكُمْ] [النساء: 29] .\nواتە: خۆتان نەفسى خۆتان مەكوژن.\nهەروەها نێرگەلە دەبێتە هۆى وردەوردە كوشتن و لەناو بردنى نێرگەلە كێش .\nبەڵگەى چوارەم : خواى گەورە دەفەرمێت: [وَلَا تُبَذِّرْ تَبْذِيرًا، إِنَّ الْمُبَذِّرِينَ كَانُوا إِخْوَانَ الشَّيَاطِينِ وَكَانَ الشَّيْطَانُ لِرَبِّهِ كَفُورًا] [الإسراء: 27] .\nواتە: ماڵ و سەروەت و سامانتان لە حەرام و سەرپێچى خواى باڵادەستدا خەرج و بەفیڕۆ مەدەن، چونكە بەڕاستى ئەو كەسانەى كەوا ماڵ و سەروەتیان لە حەرامدا خەرج دەكات ئەوانە برا و دۆستى شەیتانەكانن.\nوە هەروەها براى گوێڕایەڵم بزانە كەوا نێرگەلە كێشان ماڵ خەرج (سەرف) كردنە لە تاوان، و سەرپێچى كردنە لە فەرمانى خواى گەورە و پێغەمبەرە ئازیزەكەى (ﷺ) وە جێ بەجێكردنى فەرمانى شەیتانە و لەكردەوەكانى شەیتانە.\nئەمە لە ڕووى شەرعەوە ، پاشان لە ڕووى تەندروستیەوە چەندین زیانى هەیە لەوانە :\n1- دوکەڵی نێرگەلە چەندین ماددەی زیانبەخشی تیایە وەکو ماددەی نیکۆتین و ئۆکسیدی کاربۆن و...هتد.\n2- بیروڕای هەندێک وابوو کە زیانی نێرگەلە کەمترە لە تووتن، چونکە دوکەڵەکە بەناو ئاوی ئامێرەکەدا دێت. بەڵام ئەمە بیروڕایەکی هەڵەیە، چونکە دەرکەوتووە کەسانی نێرگەلەکێش ڕێژەیەکی زیاتر ژەهر لە لەشیاندا هەیە لە جگەرەکێشان.\n3- تاقیکردنەوەکان دەریان خستووە کە لە یەک دانیشتنی نێرگەلەدا ئەوەندەی سەد تا سەدو پەنجا دانە جگەرە دەکێشرێ. وە بەکارهێنانی نێرگەلە لە سەعاتێکا ئەوەندەی چوار تا بیست دانە جگەرە دەکێشرێ.\n4- ڕێژەی تووشبوون بە نەخۆشیەکی سیەکان کە پێی ئەوترێ ئێمفیزیما لە نێرگەلەکێشاندا دە ئەوەندەو نیوی خەڵکی ئاساییە، وە لە جگەرە کێشاندا پێنج ئەوەندەو نیوی خەڵکی ئاساییە. وە ئەو کەسانەی کە تەنها دانیشتوون لەگەڵ جگەرە و نێرگەلەکێشاندا ڕێژەی تووش بوون بەم نەخۆشیە تیایاندا زیاترە لە سێ ئەوەندەی خەڵکی ئاسایی.\n5- کێشانی نێرگەلە هۆکارێکی سەرەکی توشبوونە بە چەندین نەخۆشی ترسناکی وکو شێرپەنجەی دەم و قوڕگ و سیەکان و گەدەو شوێنی تر. وە هەروەها دەبێتە هۆی هەوکردنی بۆڕییەکانی هەوا. وە چەندین نەخۆشی میکرۆبیش زۆرترن لەناو نێرگەلەکێشان لەوانەش نەخۆشی سیل. وە هۆکاری زیادبوونی ئەگەری تووشبوونە بە جەڵدەی دڵ و مێشک و نەخۆشی لوولەکانی خوێن.\nـ دکتۆری دان زۆرتر لە خەڵکی ڕقیان لە جگەرەو هاوڕێکانێتی\nـ تووتن هۆکاری بۆنی ناخۆشی دەم و جەستەیە.\nـ ووتراوە نێرگەلە شێرپەنجەیە بەتامی میوە.\nـ نێرگەلە ئەبێتە هۆی ئەوەی هاوسەرو مناڵەکانت بێزا بن.\nـ ئەگەر نێرگەلەو جگەرە بەکاربێنی وەکو ئەوە وایە بەپارە سیل و سەرەتان بکڕیت. خوای بەرز کاسپی وا ببڕێ.\nتێبینى : ئەم حوکم و زیانانەى کە بۆ نێرگەلە باس کران بۆ جگەرەش هەمان شتە ، وە بگرە زیانەکانى نێرگەلە زیاترە لە جگەرە .\nـ داواکارم لە خوای بەرز بمانپارێزێ. ئەوەشی تا ئێستا بەکاری هێناوە، خوای بەرز سەرکەوتووی بکا بۆ ئەوەی وازی لێ بێنێ. اللهم امین.\nسەیرى ئەمەش بکە\nئایا جگەرە کێشان حەرامە یان مەکروهە ؟\nمن لەگەڵ دوو برادەر دەژیم لە خانویەكدا كە مەشروبى تیایە و دەیشیخۆنەوە ... حوکمى یاری كردن بەزارو تاوڵەو شەترەنج سەیرکردنى فلیمى سێکسی لەگەڵ خێزان تا چەند دروستە وێنەى خێزانى لە تۆڕە کۆمەڵایەتیەکان بڵاوبکرێتەوە لە کاتێکدا وێنەى کچ و خوشک و خێزانى تێدابێ؟ باوکم زۆر لەعنەتمان لێ دەکات و لەعنەت لەدایکم دەکات کاتێ کە تووڕە دەبێت ، ئامۆژگاری بەڕێزتان چی یە ؟\nسەردان: ٥,٧٥٦ بەش: تاوانه‌كان\nپرسیاری دواترچۆنێتى باوەڕبوونمان بە فریشتەكان ، وە ئایا لە چی دروست کراون؟پرسیاری پێشترئایا قورئان بەتەنها بەسە بۆ ئەوەی هەموو شەریعەتی لێ وەربگرین و پێویستمان بە فەرمودە نیە؟


Home›هەواڵ›جیهان›ئه‌مریكا یه‌كه‌مین سزاى به‌سه‌ر به‌رپرسانى چیندا سه‌پاند\nمایك پۆمپه‌یۆ، وه‌زیرى ده‌ره‌وه‌ى ئه‌مریكا | Laszlo Balogh/Getty images\nوه‌زیرى ده‌ره‌وه‌ى ئه‌مریكا رایگه‌یاند: پێدانى ڤیزاى ئه‌مریكى به به‌شێك له به‌رپرسانى حزبى كۆمۆنیستى چین سنووردار كراوه، وتیشى: “ئه‌و به‌رپرسانه ئازادى سنووردار ده‌كه‌ن”.\nمایك پۆمپه‌یۆ، وه‌زیرى ده‌ره‌وه‌ى ئه‌مریكا رایگه‌یاند: “حكومه‌تى ئه‌مریكا بڕیاریداوه پێدانى ڤیزا به به‌شێك له به‌رپرسانى حزبى كۆمۆنیستى چینى سنووردار بكات، ئه‌م سزایه‌ش به‌رپرسانى ئێستا و پێشووش ده‌گرێته‌وه، به‌هۆى ئه‌وه‌ى ئازادى سنووردار ده‌كه‌ن”.\nهه‌رچه‌نده پۆمپه‌یۆ ئاماده‌نه‌بوو ناوى ئه‌و به‌رپرسانه ى چین بهێنێت كه سزاكه ده‌یانگرێته‌وه به‌ڵام، وتیشى: “ئه‌م سزایه له‌دواى ئه‌و به‌ڵێنه‌ى سه‌رۆك تره‌مپ دێت كه دابووى بۆ سزادانى چین به‌هۆى سنووردراكردنى ئازادى و جێبه‌جێكردنى یاسا و په‌یڕه‌وى ئاسایشى نوێ له هۆنگ كۆنگ”.\nله به‌رامبه‌ردا باڵیۆزخانه‌ى چین له ئه‌مریكا له به‌یاننامه‌یه‌كدا كه له تۆڕى كۆمه‌ڵاتى تویته‌ر بڵاویانكرده‌وه له‌باره‌ى بڕیاره‌كه‌ى ئه‌مریكاوه ئاشكرایانكرد: “داوا له لایه‌نى ئه‌مریكى ده‌كه‌ین كه ده‌ستبه‌جێ بڕیاره‌كه‌یان بكێشننه‌وه و وازبێنن له ده‌ستتێوه‌ردانى كاروبارى ناوخۆیی چین”.\nبڕیاره‌كه‌ى ئه‌مریكا بۆ سزدانى چین له كاتێكدایه كه پێشتر وه‌زاره‌تى ده‌ره‌وه‌ى ئه‌و وڵاته رایگه‌یاندبوو: “سه‌رۆكى ئه‌مریكا واژووى راپۆرتى ستراتیژیه‌تى نوێى ده‌رباره‌ى چین كردووه، كه ئه‌گه‌رى زۆره ئه‌و وڵاته به تاوانى سزادانى موسوڵمانانى ئیگۆر سزا بدات”، ئه‌مه‌ش پاش ئه‌وه‌ى كه جۆن بۆڵتن، راوێژكارى پێشووى ئاسایشى نه‌ته‌وه‌ى ئه‌مریكا له كتێبه‌كه‌یدا به‌ناوى (ئه‌و ژووره‌ى كه تێيدا روویدا) ئاشكرایكرد، “شى جینگپین، سه‌رۆكى چین بابه‌تى ئه‌نجامدانى تووندوتژى به‌رامبه‌ر موسوڵمانانى ئیگۆر بۆ دۆناڵد تره‌مپ، روونكرده‌وه ئه‌ویشت وتى: ئه‌وه ئاساییه”.\nکۆریای باکوور ژن و مێردێک گولـلەباراندەکات چونکە کەرەنتینەیان شکاندووە\nحەسەن کەعبی لە سێ خاڵدا ناکۆکییەکانی نێوان هەرێم و بەغدا ئاشکرادەکات\nهێز لە بەغدا بڵاودەکرێتەوە بۆ پاراستنی ناوچە دیپلۆماسی و گرنگەکان


بیرۆكه‌کانی شه‌وی مه‌ستی:\nبیر بكه‌وه به‌یانییه‌ک له خه‌و هه‌ستی و ببینی هه‌موو ناوه‌كان و ماناكان گۆڕدراون. بیر بكه‌وه هه‌موو دوكانه‌كانی شار، "ئازادی" به نرخێكی كه‌م ده‌فرۆشن و هه‌ر كه‌س ده‌توانێت ئه‌وه‌نده‌ی حه‌ز ده‌كات ئازادی هه‌بێت! بیر بكه‌وه منداڵه‌كانی گه‌ره‌ک، به‌یانی ڕۆژێكی هاوینی، به جێی بامێی شیله‌دار، دێمۆكراسی ده‌فرۆشن و گه‌وره و بچووک حه‌زیان له تامه‌که‌یه‌تی. بیر بكه‌وه ڕۆژێک له سه‌ر نه‌قشه‌ی جیهان، له كه‌متر له چركه‌یه‌کدا، ناوی كوردستان ده‌بینییه‌وه و ئاڵاكه‌ی،چی‌تر، له باشووره‌وه بۆ ڕۆژهه‌لات، ڕه‌نگ ناگۆڕێت. بیر بكه‌وه ڕۆژێک كه وتت "كوردم"، كه‌س نه دڵی بۆت بسووتێت و نه لێت بترسێت. بیر بكه‌وه به‌یانییه‌ک له خه‌و هه‌ستی و ببینی مرۆڤ ده‌گه‌ڵ مرۆڤ یه‌كسانه و كه‌س به پێی باوه‌ڕێک كه هه‌یه‌تی، یان به هۆی جیاواز بوونی، سزا نادرێت! بیر بكه‌وه ڕۆژێک، ئیتر، نێر و مێ بوون هیچ مانایه‌كی له نرخ و مافی مرۆڤدا نییه ...\nبیر بكه‌وه ڕۆژێک بێت مرۆڤ، هیچ مۆرێكی له ناوچاوان نه‌درێت و به‌س مرۆڤ بێت! بیر بكه‌وه ڕۆژێک بێت په‌ڵه‌ی ڕه‌شی ترس، داوێنی بوونی هیچ مرۆڤێک پیس نه‌كات! بیر بكه‌وه ڕۆژێک هه‌ر كه‌سێک بستێكی خاک ده‌بوو بۆ ژیان، بۆ نه‌فه‌س كێشان. بۆ گوڵ چاندن. بۆ دڵداری كردن. بیر بكه‌وه ئه‌و بسته خاكه‌ی دایكت پێی له سه‌ر داناوه، ئه‌و گه‌زه ئاسمانه‌ی ناوكتیان له ژێر بڕیوه، ده‌بوو به وڵات. بیر بكه‌وه... ئه‌وه بۆ من به‌س بوو. هه‌ر ئه‌و بسته خاكه، ئه‌و گه‌زه ئاسمانه ...\nبیر بكه‌وه من ئێستا له‌و په‌ڕی مه‌ستی، له‌و په‌ڕی دووری چه‌نده دڵته‌نگم بۆ بوون. بۆ هاتنه‌وه! بیر بكه‌وه دوای ئه‌و هه‌موو ساڵه ته‌نیایی و دابڕانه چه‌نده ماندووم... ئه‌وه‌نده كه نه هێزی ڕۆیشتنم ماوه و نه دڵی مانه‌وه ... نه شوێنێک بۆ مانه‌وه! بیر بكه‌وه له‌م جیهانه پان و به‌رینه‌دا گه‌زێک ئاسمان به ناوی تۆ نه‌بێت. بستێک خاک كه بۆنی دایكتی لێ بێت به ناوی تۆ نه‌بێت ...\nمه‌ستی و ڕاستی! من ماندووم. گیانم، ڕۆحم، له‌شم ، دڵم، بیرم هه‌مـووی ماندووه له‌و ڕۆیشتن و ڕۆیشتن و ڕۆیشتن و قه‌ت نه‌گه‌یشتنه! ماندووم له‌و له‌ت له‌ت بوونه. ماندووم له نامۆیی له‌ته‌كانم ده‌گه‌ڵ یه‌كترین.\nمه‌ستی و ڕاستی! من هێشتا حه‌ز ده‌كه‌م مێژووی ژیانم له‌و بسته خاكه‌ی بۆنی دایكمی لێ دێت، بنووسرێت. هێشتاش حه‌ز ده‌كه‌م له ژێر ئه‌و گه‌زه ئاسمانه‌ی ناوكیان بڕیوم، ده‌گه‌ڵ ئه‌و كوڕه‌ی خۆشمده‌وێت، دڵداری بكه‌م.\nمه‌ستی و ڕاستی! من به‌ڵام هیچ بــــــــاوه‌ڕم به مۆعجه‌زه نییه ...


لەمەودوا گەر شۆفێر مەی خواردبێتەوە ئۆتۆمبێلەكەی كارناكات\nگەر مەیت خواردبێتەوە و مەستبیت، ئۆتۆمبێلەكەت كارناكات و ناجووڵێت، ئەمە ئەو تەكنەلۆجیا نوێیەیە كە لە ئەمریكا دەخرێتە ناو ئۆتۆمبێلەوە.\nلە ماوەی ڕابردوودا، جۆ بایدن سەرۆكی ئەمریكا یاسایەكی واژووكرد كە كۆمپانیاكانی دروستكردنی ئۆتۆمبێل ناچاردەكات لە ساڵانی داهاتوودا ئەو جۆرە تەكنیكانە لە ئۆتۆمبێلەكانیاندا بەكاربهێنن، كە ڕێگریدەكەن لە شۆفێریكردن لەكاتی مەستیدا.\nبەپێی زانیارییەكان، تایبەتمەندییەك بۆ ئۆتۆمبێل زیاددەكرێت كە ئەگەر شۆفێرەكە مەیخواردبێتەوە، ئەوا ئامێرەكە لەڕێگەی هەستەوەرەوە پشكنین بۆ دۆخەكە دەكات و هەناسەی شۆفێرەكە شیدەكاتەوە، ئەگەر بۆنی مەی لێبێت، ئۆتۆمبێلەكە كارناكات و ناجووڵێت.\nساڵانە لە ئەمریكا 10 هەزار كەس بەهۆی شۆفێریكردن لەژێر كاریگەریی خواردنەوەی كحولیدا بە ڕووداوی هاتوچۆ دەمرن، دەسەڵاتدارانی ئەو وڵاتە دەیانەوێت لەڕێگەی تەكنەلۆجیا نوێیەكەوە ڕێژەكە كەمبكەنەوە.\nمەینۆشی لەكاتی شۆفێریدا\nعێراق 50%ـی ئاوی گەنجینەکراوی لەدەستداوە\nشازادە هاری كوڕی شازادەی جێنشینی بەریتانیا، چەند نهێنییەكی ژیانی خێزانی شاهانە ئاشكرادەكات. هاری دیداری لەگەڵ ئۆپێرا وێنفری، ژنە…\nبەدواداچوونێك بۆ دۆخی ژینگە و شێوازێكی چارەسەركردن خراوەتەڕوو بۆ ئەو پیسبوونەی هەوا و قەتیسبوونی گەرمییەی بەرگەهوای گرتووەتەوە و…\nكەربەلا.. كچێك لەكاتی چركاندنی سێڵفیدا مرد و بوو بە 331ـەمین قوربانیی سێڵفی\nكچە خوێندكارێكی كۆلێژی پزیشكی لە كەربەلا، لەكاتی چركاندنی وێنەی سێڵفیدا مرد. بەپێی زانیارییەكان، ئەو كچە خوێندكاری كۆلێژی پزیشكی…\nڕاپۆرتە میدیاییەکان باسلەوەدەکەن کە جۆرێکی نوێی مۆبایلی ئایفۆن کە لەماوەێ چەد ساڵی داهاتوودا دەخرێتەڕوو بەبێ ئەو سیمکارتەی ئێستا…


مەککە یان مەککەی پیرۆز، بە عەرەبی مكة المكرمة، شارێکی پیرۆزە لای موسڵمانان، مزگەوتی حەرامی تیایە لەگەڵ کەعبە کە بە قیبلەی موسڵمانان دادەنرێت لە نویژەکانیاندا، مەککە ئەکەوێتە حیجازەوە لە شانشینی سعودیە، و پایتەختی ناوچەی مەککەیە، نزیکەی ٤٠٠ کیلۆمەتر لە مەدینەوە دوورە لە ئاڕاستەی باشووری ڕۆژئاواییدا، و نزیکەی ١٢٠ کم لە تائیفەوە دوورە لە ئاڕاستەی ڕۆژهەڵاتیەەوە، و لە دووری ٧٢کم لە شاری جددە و کەنارەکانی دەریای سوور، و نزیکترین بەندەر لێوەی بەندەری جددەی ئیسلامییە، و نزیکترین فڕۆکەخانە لێوەی فڕۆکەخانەی مەلیک عەبدول عزیزی نێودەوڵەتییە، مەککە ئەکەوێتە یەکتربڕینی پلەی پانی ٢٥/٢١ باککوری، و درێژی ٤٩/٣٩ی ڕۆژهەڵاتی، و ئەم شوێنەش بە یەکێک لە قورسترین پێکهاتووە جیۆلۆجییەکان دادەنرێت، ڕووبەری شاری مەککە ٥٥٠ كم²، ٨٨ كم² خەڵکی تێدایە، و ڕووبەری ناوەندی ناوچەی مزگەوتی حەڕام نزیکەی ٦ كم²، و بەرزی مەککە لە ئاستی دەریاوە نزیکەی ٣٠٠ مەترە.\nمێژووی دامەزراندنی مەککە ئەگەڕێتەوە بۆ ٢٠٠٠ ساڵ پێش زایینی، و لە سەرەتادا گوندێکی بچوک بوو ئەکەوتە دۆڵێکی ووشکەوە و لە هەر چوارلاوە دەورە دراوە بە شاخ، پاشان خەڵک نیشتەجێبوون تیایدا لە سەردەمی پێغەمبەر ئیبراهیم و پێغەمبەر ئیسماعیل، ئەمەش دوای ئەوەی پێغەمبەر ئیبراهیم هاجەری خێزانی و ئیسماعیلی کوڕی بە جێ هێشت لە دۆڵە بیابانییە وشکەدا، ئەمەش بە گوێڕایەڵی بۆ فەرمانی خوا بوو، لە دۆڵەکەدا مانەوە تا بیری زمزم هەڵقوڵا، پاشان لە دوای ئەوە یەکەم هۆزە لە مەککە جێگیر بوون هۆزی جرهم بوون، یەکێک لە هۆزە یەمەنییە کۆچەرەکان بوون، و هەر لەو ماوەیەدا پایەکانی کەعبە بەرزکرایەوە لەسەر دەستی پیغەمبەر ئیبراهیم و ئیسماعیلی کوڕی.\nبە پێی ئامارەکانی ساڵی ٢٠٠٧، ژمارەی دانیشتوانی مەککە نزیکەی ١٧٠٠٠٠٠ کەسە، دابەشبوون لە لاکانی مەککەی کۆن و نوێدا، مەککە چەندین شوێنەواری پیرۆزی ئیسلامی لە خۆ دەگرێت، کە گرنگترینیان مزگەوتی حەرامە و بە لای موسڵمانانەوە پیرۆزترین شوێنە لە جیهاندا، لەبەر ئەوەی کەعبەی پیرۆزی قیبلەی موسڵمانان لە خۆ ئەگرێت، لەگەل ئەوەشدا مەککە شوێنی مەبەستی موسڵمانانە لە وەرزی حەج و عومرەدا.\nمزگەوتی حەرام، مەزنترینە مزگەوتە لە ئیسلامدا و ئەکەوێتە شاری مەککە لە حیجاز لە شانشینی عەرەبی سعودی، کەعبەی پیرۆز لە ناوەڕاستیایەتی کە یەکەم ماڵ بوو بۆ خەڵک لەسەر ڕووی زەوی تا خواپەرستی تیا بکەن بە پێی بیروباوەڕی ئیسلامی، مەزنترین و پیرۆزیترین شوێنە لەسەر ڕووی زەوی لای موسڵمانان، هەروەها مزگەوتی حەرام قیبلەی موسڵمانانە لە نوێژەکانیاندا، ناونراوە بە مزگەوتی حەرام لەبەرئەوەی کوشتار تێیدا حەرام کرا دوای ئەوەی پێغەمبەر محەمەد بە سەرکەوتوویی چووە مەککەوە، و موسڵمانان لەو باوەڕەدان کە نوێژ تیایدا بەرامبەر سەد هەزار نوێژە.\nلە قورئاندا هاتووە؛ "إِنَّ أَوَّلَ بَیْتٍ وُضِعَ لِلنَّاسِ لَلَّذِی بِبَكَّةَ مُبَارَكًا وَهُدًى لِّلْعَالَمِینَ "، واتە؛ به‌ڕاستی یه‌که‌م خانه و ماڵ و مه‌نزڵگه‌یه‌ک که بۆ خه‌ڵکی دانرا له‌سه‌ر زه‌وی (بۆ خواپه‌رستی) ئه‌وه‌یه له مه‌ککه‌دایه، که پیرۆزه و هیدایه‌ت و ڕێنموویی به‌خشه بۆ هه‌موو خه‌ڵکی جیهان.\nو مزگەوتی حەرام یەکێکە لەو سێ مزگەوتەی کە گەشتیاران ڕووی تێدەکەن، پێغەمبەری ئیسلام محەمەد فەرموویەتی گەشتیاران دەرناچن تەنها بۆ سێ مزگەوت نەبێت؛ مزگەوتی حەڕام، و ئەم مزگەوتە (مەبەستی مزگەوتی پێغەمبەرە)، و مزگەوتی ئەقسا.\nبەشەکانی مزگەوتی حەرام\nمزگەوتی حەرام ئەمانەی خوارەوە لە خۆ دەگرێت؛\nسەفا و مەڕوە\nمزگەوتی حەرام بە درێژایی سەردەمەکان\nبە پێی بیروباوەڕی ئیسلامی، بنیاتنانی کەعبە دەگەڕێتەوە بۆ سەردەمی ئادەم، بەڵام تێکدراوە بە درێژایی ساڵەکان تا خوا سروشی نارد بۆ ئیبراهیم بە شوێنی ماڵەکە، لە قورئاندا هاتووە، (وإذ بوأنا لإبراهیم مكان البیت أن لا تشرك بی شیئاً وطهر بیتی للطائفین والقائمین والركع السجود)، واتە؛ (ئه‌ی پێغه‌مبه‌ر (صلی الله علیه وسلم) به‌یاد بێنه) کاتێك شوێنی که‌عبه‌مان دیاری کرد بۆ ئیبراهیم (دوای ته‌واوبوو‌نی، فه‌رمانمان پێدا) که هیچ جۆره هاوه‌ڵێکم بۆ بڕیار نه‌ده‌یت و (بیکه به بنکه‌ی یه‌کخواناسی) و ماڵی من پاك بکه‌ره‌وه بۆ ئه‌وانه‌ی به‌ده‌وریدا ده‌سوڕێنه‌وه، یاخود به پێوه‌ن یان له کڕنووش و سوژده بردندان.\nبەم شێوەیە خوا فەرمانی کرد بە ئیبراھیم بۆ بنیاتنانی ماڵی حەرام و قورئان باسی بنیتانی کردووە لەلایەن ئیبراھیم و ئیسماعیلی کوڕی. پاشان جوبڕەیل بەردەڕەشەکەی ھێناوە کە یەکەم جار ڕەش نەبووە، بەڵکو سپی بووە. پاشان کەعبە بنیاتنرایەوە لە سەردەمی قوڕەیش، دوای ساڵی فیل بە نزیکەی سی ساڵ دوای ئەوەی ڕووداوی ئاگر کەوتنەوەیەک ڕوویدا تیایدا، قوڕەیش ھەستان بە بنیاتنانەوەی.\nسەردەمی پێغەمبەر (صلی الله علیه وسلم)\nدوای ئەوەی پێغەمبەر محەمەد (صلی الله علیه وسلم) فەتحی مەککەی کرد، ھەستا بە لابردنی بتەکانی دەوروبەری کەعبە، بەرگی بۆ ئەکرد و بۆنخۆشی ئەکرد، بەڵام ھەڵنەسا بە گۆڕانکاری بینای کەعبە و دەروبەری و ھەروەھا کەعبەی نە گەڕاندەوە وەک سەردەمی ئیبراھیمی لێ بکات.\nسەردەمی خەلافەتی ڕاشدین\nمزگەوتی حەرام وەک خۆی مایەوە بە درێژایی سەردەمی خەلیفە ئەبووبەکر، پاشان ساڵی حەوتی کۆچی، خەلیفە عومەر کوڕی خەتتاب ھەستی کرد موسڵمانان پێویستیان بە فراوانکردنی مزگەوتی حەرامە دوای ئەوەی ژمارەی حەجاجەکان زیادی کرد ساڵانە، ماڵەکانی دەوروپشتی مزگەوتەکەی کڕی، و گۆڕەپانی تەوافی پی فراوان کرد، و دەرگای بۆ دانا بۆ چوونە ژوورەوەی حەجاجەکان و ئەوانەی بۆ عومرە تەواف دەکەن بە دەوری کەعبەی پیرۆزدا.\nو عومەر یەکەم کەس بوو کە مەقامی ئیبراھیمی جیاکردەوە لە دیواری کەعبە، پێشتر پێوەی نووسا بوو، ئەمەش بوو بە ھۆی ئاسان بوونی تەواف و پارێزگاری کردنی مەقامی ئیبراھیم، پاشان لە سەردەمی خەلیفە عوسمان کوڕی عەفان، ساڵی ٢٦ک، عوسمان ھەستا بە فراوانکردنی مزگەوتەکە جارێکی تر و ھۆڵێکی بۆ دروستکرد و یەکەم کەس بوو ئەمەی بۆ بکات.\nموسڵمانان لەو باوەڕەدان کە مزگەوتی حەرام ئەو شوێنەیە کە پێغەمبەر محەمەد لێوەی دەستی بە ئیسرا کرد بۆ مزگەوتی ئەقسا وەک لە سورەتی ئیسرادا ھاتووە، :"سُبْحَانَ الَّذِی أَسْرَی بِعَبْدِھِ لَیْلاً مِنْ الْمَسْجِدِ الْحَرَامِ إِلَی الْمَسْجِدِ الأَقْصَی الَّذِی بَارَکْنَا حَوْلَھُ لِنُرِیَھُ مِنْ آیَاتِنَا إِنَّە ھُوَ السَّمِیعُ الْبَصِیرُ".، واتە؛ پاکی و بێگەردی و ستایش بۆ ئەو زاتەی کە شەوڕەوی کرد لە بەشێکی کەمی شەودا بەبەندەی خۆی (محمد) لە مزگەوتی (حەرام، کەعبەی پیرۆزەوە) بۆ مزگەوتی ئەقسا لە (بیت المقدس) کە دەوروبەریمان پیرۆزو پڕ بەرەکەت کردووە، تا ھەندێک نیشانەو بەڵگەو دەسەڵاتداری و توانایی خۆمانی نیشان بدەین، بەڕاستی ئەو زاتە بیسەرو بینایە.\nیەکەم دەرگای مزگەوتی حەرام، دەرگای بەنی شەیبە بووە ئەگەڕێتەوە بۆ شەیبە کوڕی عوسمان حەجەبی کارگوزاری کەعبەی پیرۆز، لەبەرئەوەی بە دیواری ماڵەکەیەوە بووە و بە دەرگایە ئەوترێت، دەرگای ئاشتی (سەلام)\nو پێغەمبەر محەمەد (صلی الله علیه وسلم) لەم دەرگایەوە چۆتە ژوورەوە لەبەرئەوەی بەرامبەری کەعبەیە لە پێش مەقامی ئیبراھیم.\nدەرگاوانەکان ئەوانەن کە دادەنیشن لە بەردەم دەرگای مزگەوتی حەرام بۆ پاسەوانی کردنی و پاراستنی لە ھەر خراپەیەک.\nبە شێوەیەکی گشتی دەرگاوانەکان خەڵکی ئاسایین، تا ساڵی ٨٣٠ک بڕیارێک دەرچوو بە کردنەوەی دەرگاکانی مزگەوتی حەرام و ئەو دەرگاوانانە لابران کە لە قازی و زاناکان بوون، و لە جێگەیاندا ھەژار و کەم دەرامەتەکان دانران.\nئێستا ژمارەی دەرگاکانی مزگەوتی حەرام ٢٥ دەرگایە، چواریان سەرەکین؛\nدەرگای مەلیک عەبدول عەزیز\nدەرگای مەلیک فەھد\nلە دەرگا لاوەکییەکان؛ دەرگای ئەجیاد و بیلال و حەنین و ئیسماعیل و سەفا و بەنی ھاشم و عەلی و عەباس و دەرگای نەبی و سلام و بەنی شەیبە و حەجون و موعلا و مودەعا و مەڕوە و موحسەب و عەرەفە و قەرارە و فەتح و دەرگای عومەر و نەدوە و شامی و قودس و مەدینە و حودەیبیە.\n↑ سورەتی ئال عیمران، ئایەتی ٩٦\n↑ سورەتی حەج، ئایەتی ٢٦\n↑ سایتی تەنزیل\n↑ سورتی ئیسرا، ئایەتی ١


عادل عه‌بدولمه‌هدی مه‌رجی خۆی بۆ گه‌ڕانه‌وه‌ی پێشمه‌رگه بۆ که‌رکوک خستوه‌ته به‌رده‌ست به‌رپرسانی هه‌رێم - SAHAR KURDISH (Sorani)\nعادل عه‌بدولمه‌هدی مه‌رجی خۆی بۆ گه‌ڕانه‌وه‌ی پێشمه‌رگه بۆ که‌رکوک خستوه‌ته به‌رده‌ست به‌رپرسانی هه‌رێم\nکانونی دوھەم 16, 2020 16:02 Asia/Tehran\nسه‌رچاوه‌یه‌کی هەواڵدەری ڕامیاریی ڕایده‌گه‌یه‌نێت کە له‌میانەی سه‌ردانه‌که‌ی سه‌رۆک وەزیرانی دەوڵەتی کاربه‌ڕێکه‌ری ئێراق بۆ هه‌رێمی کوردستان، عادل عه‌بدولمه‌هدی نه‌رمی نواندووه بۆ گه‌ڕانه‌وه‌ی پێشمه‌رگه بۆ که‌رکوک.\nسه‌رچاوه سیاسییه‌که که قسه‌ی بۆ سۆمه‌رییه نیوز کردووه ده‌ڵێت "شانده‌که‌ی به‌غدا که ڕۆژی شه‌ممه‌ی ڕابردوو به‌سه‌رۆکایه‌تی عادل عه‌بدولمه‌هدی سه‌ردانی هه‌رێمی کوردستانی کرد، نه‌رمی نواندووه بۆ گه‌ڕانه‌وه‌ی پێشمه‌رگه بۆ که‌رکوک، به‌ڵام به‌و مه‌رجه‌ی له‌چوارچێوه‌ی ڕێککه‌وتنێکی به‌رفراواندا بێت بۆ پێکهێنانی حکومه‌تی نوێی عێراق".\nسه‌رچاوه‌که ده‌ڵێت، خاڵی ناکۆکی نێوان شانده‌که‌ی حکومه‌تی عێراق و هه‌رێمی کوردستان پرسی کردنه ده‌ره‌وه‌ی هێزه‌کانی ئه‌مریکا بووه له عێراق، چونکه کورد له‌گه‌ڵ کردنه ده‌ره‌وه‌ی هێزه‌کانی ئه‌مریکا نییه.\nله‌لایه‌کی دیکه‌وه جاسم محه‌مه‌د جه‌عفه‌ر، په‌رله‌مانتاری پێشووی تورکمانه‌کان له‌په‌رله‌مانی عێراق ڕایگه‌یاند، "هێزی پێشمه‌رگه ده‌گه‌ڕێته‌وه که‌رکوک چونکه له‌ئێستادا دانوستان و گفتوگۆ له‌سه‌ر ئه‌و بابه‌ته هه‌یه".\nپه‌رله‌مانتاره‌که‌ی تورکمانه‌کان ده‌شڵێت "به‌شداریی کورد له پێکهێنانی کابینه‌ی نوێی حکومه‌ت، یاخود دووباره کاندیدکردنه‌وه‌ی عادل عه‌بدولمه‌هدی بۆ پۆستی سه‌رۆک وه‌زیران مه‌رجی گه‌ڕانه‌وه‌ی پێشمه‌رگه‌ن بۆ که‌رکوک".


ئایا ئێمە لەناوچاومان هەموو شتێك نوسراوە؟ – ماڵپەرى چاکسازى\nدەستپێک / پەڕە نەگۆڕەکان / ئایا ئێمە لەناوچاومان هەموو شتێك نوسراوە؟\nنیسان 3, 2021\tپەڕە نەگۆڕەکان, عقیدە, عقیدە 355 بینینەکان\nتێنەگەیشتن لە ئەم سیفاتە بەرزەی خودای پەروەردگار بووەبە هۆکاری ئەوەی کۆمەڵێك کەس بە موسڵمان و ناموسڵمانیشەوە بەردەوام پرسیار گەلێك لەلایان دروست دەببێت ..\nئایا تاوانی من چییە خودا هیدایەتی نەداوم ؟\n– ئایا ئەگەر تاوان و چاکەکانم پێشتر نوسراوە بەهۆکاری چی خودای پەروەردگار سزام دەدات؟\n– ئایا ئەگەر ( زینا یان کوشتن یان ..هتد.) تاوانێك ئەنجام بدەم بۆ چی سزا بدرێم لەکاتێکدا کە نوسراوە لەسەرم ؟\nسیفاتی یەکەم ( ئازادی ڕەها) بریتییە:-\nئازادی مرۆڤە لەکردنی کاروکردەوەدا بە (چاك و خراپەوە) ،واتە ئێمەی مرۆڤ ئازادین- چ -دینێك وفکرەیەکمان هەبێت ، بەڵام خەلق بونی مرۆڤ بە (نێر یا مێ یا کورد یا ئینگلیز یا عەرەب…) لە دەسەڵاتی مرۆڤ دا نییە و لێپرسینەوەمان لەسەر ئەوهۆکارانە لێناکرێت ، بە نمونە کەسێك برسیبێت ، ئەوبرسێتییەلەدەسەڵاتی خۆیدانییە ، بەڵام لەدەسەڵاتی خۆیدایە بە گۆشتی مەڕ خۆی تێردەکات یا بەگۆشتی بەراز..\nخودای پەروەردگار ئازادی داوەتە بەندەکانی لەکردەوە وهەڵبژاردنی دین ، خودای پەروەردگار لەفەرمایشتە موبارەکەکەیدا دەفەرموێت ( لا إكراه في الدين قد تبين الرشد من الغي فمن يكفر بالطاغوت ويؤمن بالله فقد استمسك بالعروة الوثقى لا انفصام لها والله سميع عليم )البقرة\nواتا:به‌هیچ جۆرێک زۆر کردن نیه له وه‌رگرتنی بیروباوه‌ڕی ئیسلامدا (دینداری به‌زۆر نابێت بکرێت و دین به‌زۆر نادرێت به‌سه‌ر که‌سدا)، چونکه به‌ڕاستی ڕێبازی چاک و دروست؛ ڕوون و ئاشکرا بووه و جیابۆته‌وه له گومڕایی و سه‌رکه‌شی، جا ئه‌وه‌ی باوه‌ڕی نه‌بێت به ـ تاغوت ـ (که بریتیه له: هه‌موو ڕێگه‌و ڕێبازو هێزو به‌رنامه‌و لادان و بتێک)و باوه‌ڕی دامه‌زراو بهێنێت به‌خوا، جا بێگومان ئه‌وکه‌سه ده‌ستی گرتووه به به‌هێزترین هۆکاری ڕزگارییه‌وه، شوێن دامه‌زراوترین بیروباوه‌ڕ که‌وتووه، که هیچ پسان و هه‌ڵوه‌شاندنه‌وه‌یه‌کی بۆ نی یه و هه‌میشه پته‌و و دامه‌زراوه..\nهەروەها دەفەرموێت (وقل الحق من ربكم فمن شاء فليؤمن ومن شاء فليكفر إنا أعتدنا للظالمين نارا أحاط بهم سرادقها وإن يستغيثوا يغاثوا بماء كالمهل يشوي الوجوه بئس الشراب وساءت مرتفقا )الكهف \nواتا: پێیان بڵێ: حه‌ق هه‌ر ئه‌وه‌یه که له‌لایه‌ن په‌روه‌ردگارتانه‌وه بۆتان ڕه‌وانه‌کراوه، جا ئه‌وه‌ی ده‌یه‌وێت با باوه‌ڕ بهێنێت و ئه‌وه‌ی ده‌یه‌وێت با کافرو بێ باوه‌ڕ بێت، بێگومان ئێمه دۆزه‌خێکمان ئاماده کردووه بۆ سته‌مکاران که له هه‌موولایه‌که‌وه ده‌وره‌یان ده‌دات و دیواری بڵێسه‌ی ئابڵوقه‌ی داون، خۆ ئه‌گه‌ر هاوار بکه‌ن له ئازارو تینویه‌تیدا، ئه‌وه ئاو ده‌درێن به ئاوێکی گه‌رمی پیس و بۆن ناخۆش که وه‌کو خڵته‌ی کانزایی تواوه وایه، ئه‌وه‌نده‌ش گه‌رمه ده‌م و چاویان هه‌ڵده‌کوڕوزێنێت و ده‌یبرژێنێت، ئای که چه‌ند خواردنه‌وه‌یه‌کی تاڵ و ناخۆشه، چه‌نده جێگه‌و ڕێگه‌یه‌کی پڕ له ئازاره.\nسیفاتی دووەم( سروشتێکی پاك ؛الفیطرة) بریتییە:-\nلەوسیفاتەی دەبێتەهۆی ناسینی حەق ، جیاکردنەوەی کاری چاك و خراپ ، هەروەها بەهۆکاری ئەم سیفەتە کارەکانت لەگەڵ سروشت و تەبیعەتی ژیاندا یەك دەگرێتەوە و لەسەروشت دەرناچێت ، بەنموونە لەهەرکەس بپرسێت دەزانێت (دزیکردن ، کوشتن…) کارێکی خراپە ، تەنانەت ئەوانەش کە ئەوکارەدەکەن لەناخیاندا بەکارێکی خراپی دەزانن ئەگەر چی دانیشی پێدانەنێن..\nسیفاتى سێیەم: ( ژیرییە؛ عەقڵ) بریتیی:-\nلەجیاکردنەوەی کاری چاك لەخراپ، بەنموونە هەمووکەس بە بەکارهێنانی ژیری دەزانێت ( دزی ، کوشتن ، فەساد …) خراپە … ئەو سیفاتانەی خودای پەروەردگار بەلوتفی خۆی بەخشیویەتی بە مرۆڤ ، دەتوانێت چاك وخراپ لەیەك جیابکاتەوە.\nکەواتە خودای پەروەردگار هەموو بەندەکانی بەبێ جیاوازی فێری ڕێگای ڕاست کردووە ، بەڵام ئەوە مرۆڤەکانن خۆیان لەڕێگای ڕاست کەڕدەکەن ولادەدەن… بۆیە بەهۆکاری (ئازادی ڕەها) ( سروشتێکی پاك ؛الفیطرة) ( ژیرییە؛ عەقڵ )( قورئان)(سوننەت ی رسول الله ﷺ ) ، خودای پەروەردگار ئیقامە حوجەی لەسەر هەموو کەس کردوو بۆدۆزینەوەی حەق وڕاستی ، هەروەها خودای پەروەردگار زۆر لەکەس ناکات بۆ وەرگرتنی دینی ئیسلام ، هەموان ئازادن …\nلەوەڵامدادەڵێین :- بەڵێ ، هیدایەت بەدەستی خودای پەروەردگارە ، بەڵام با چاوێك لە ئایەتەکان بڕوانین ، تا بزانین خودا هیدایەتی کێ نادات ، خوداى پەروەردگار دەفەرموێت (….يضل به كثيرا ويهدي به كثيرا وما يضل به إلا الفاسقين) البقرة\nواتا:زۆرێكی پێ گومڕا ده‌كات و زۆرێكی تریشی پێ هیدایه‌ت و ڕێنمووی ده‌كات، به‌ڵام دیاره جگه له لارو وێرو یاخی و تاوانباران كه‌سی تر گومڕا ناكات…\nئەگەر بەووردی تەماشای و سەرنج بدەین ، خودای پەروەردگار ئەوکەسەی بۆمان دیاری کردووە کە هیدایەتی نادات(وما يضل به إلا الفاسقين) ، ئەویش بەهۆی ئەو زانستەی خودای پەروەردگارەوەیە کە زانایە بەوەی هیدایەت وەرناگرێت ونایەتە ڕێگەی ڕاست ، هەروەها لەزۆر جێگادا خودای پەروەردگار ئاماژەی بەو کەسانە کردووە کە خودای پەروەردگار ڕێنموییان ناکات ، خودای پەروەردگار دەفەرموێت(…والله لا يهدي القوم الظالمين)البقرة\n(…والله لا يهدي القوم الكافرين )البقرة.. ،\n(…والله لا يهدي القوم الفاسقين) المائدة\n(..إن الله لا يهدي كيد الخائنين )يوسف…\nکەواتە خودای پەروەرگار لەکەلامە پیرۆزەکەیدا ئاماژەی پێکردووە هیدایەتی ـ چ ـ کەسانێك نادات ، بەڵکو- ئەوجۆرە کەسانە (الظالمين ،الكافرين ، الفاسقين، الخائنين …)\nبۆخۆیان بە ئیختیاری خۆیان پێشوەخت ئەوڕێگایەیان هەڵبژاردووەو پشتیان لە حەق وڕاستی کردووە .\nدنیای پەنهانی بریتییە: لەوزانستەی هیچ کەسو بونەوەرێك خاوەنی نییە تەنها خودای پەروەردگار نەبێت ، هیچ بونەوەرێك توانای گەیشتن بەو زانستەی نییە، زانستێکە توانای زانینی ٪۱٠٠ ڕوداوەکانی داهاتووی هەیە ،هەر بەهۆی ئەم زانستەوە خودای پەروەردگار دەزانێت بەندەکانی لەداهاتودا چیدەکەن وچیانکردووە .\nئەونوسینەی خودای پەروەردگار لە زانست و دانایی زاتی بەرزی خودا خۆیەوەیەتی ، نەوەكو- ئەوکارە بەزۆری بە بەندەکانی بکات ، واتا وەك لەپێشتردا باسمانکرد ئێمەی مرۆڤ موخەییەرین واتە ئیختیارو هەڵبژاردەمان دراوەتە دەستی خۆمان لە کردنی کاروکردەوەکانمان دا ، خودای پەروەردگار تەنها زانایە بەوکاروکردەوانەی کە دەیکەین ..بە واتا ئەوەی خودای پەروەردگار دەزانێت ..علمی پێی هەیە،. نەوەكو- ویستی هەبێت و بەزۆری دابێتی بەسەرماندا .\nوللە امثل الاعلی :خودای پەروەردگاریش زانایە وە علمی بەوکاروکردەوانە هەیە؛ کە بەندەکانی دەیکەن ، ئەگەر خودای پەروەردگار ئەو زانستەی نەبێت هیچ فەرقێکی نییە لەگەڵ مرۆڤدا ( پاکی و بێگەردی بۆ ئەوخودایەی کە هەمووشتێکی بەدەستەو کاروباری گەردون هەڵدەسوڕێنێت)..\nنموونەیرکی تر دەخەمەبەردەستتان تاکو- جوانتر لەبابەتەکە تێبگەن، کاتێك مامۆستایەك لەخوێندنگایەك بۆ ماوەیەك لەگەڵ خوێندکارەکانیدایە ، لەکۆتایی ساڵدا دەزانێت کام خوێندکارەی دەردەچێت وکامە دەرناچێت ، واتا بەوزانستەیو بەئەزموونەی هەیەتی دەزانێت کام خوێندکاری زیرەکەو کام خوێندکای ئاستی لاوازە ، کەواتە ئەم زانستەی مامۆستاکە نەبووە هۆکارێك بۆدەرنەچون یان دەرچونی خوێندکارەکان ، بەڵکو مامۆستاکە زانی کامیان لەدەرچوو ودەرنەچوەکانن.\nوللە المثل الاعلی ، خودای پەروەردگاریش زانایە بەوەی کامە بەندەیەی سەرکەوتوو دەبێت لەم تاقیکردنەوەیەی دنیادا و زانایا پێی نەوەك لەسەر بەندەکانی ئیجبارکردبێت ..\nمەملەکەتى سەرابستانى مولحیدان: ماکوان کەریم\nپێشووتر ئامۆژگاری پێغه‌مبه‌ری خودا ﷺ دەربارەی خواردن و خواردنەوە\nدواتر چەند پلانێك بۆ بەڕێكردنى مانگى ڕەمەزان بەجوانترین شێوە\nبەشى مانه‌وه له‌مزگه‌وتدا اعتكاف.\nکامە بازرگانى بوو پێغەمبەر (صلى الله علیه وسلم ) پیشانى ابو ایوبى ئەنصارى دا؟\nئەم مانگە: 50619


به‌ختياری شه‌مه‌يی : هه‌ندێک ورده گله‌يی دۆستانه و دڵسۆزانه له چه‌په به‌ڕێزه‌کانی کورد . – WTARIKURD\nبه‌ختياری شه‌مه‌يی : هه‌ندێک ورده گله‌يی دۆستانه و دڵسۆزانه له چه‌په به‌ڕێزه‌کانی کورد .\nچه‌په‌کانی کورد ، هه‌موويان نا ، به‌ڵام به‌شێکی زۆر‌يان ، له رابردوودا پێش هه‌ر شتێکی ديکه ، سه‌ری زمانيان و بنی زمانيان ، دوژمنايه‌تی کردنی بيری نه‌ته‌وه‌يی کوردی و کوردايه‌تی بووه . به هه‌ڵه و به ناڕه‌وا ، به‌ربه‌ره‌کانی و دوژمنايه‌تی کردنی کوردايه‌تييان کردبوو به ئه‌رک و فه‌رمانێکی پێويستی سه‌رشانيان . گوايه کوردايه‌تی و نه‌ته‌وايه‌تی ، ره‌گه‌زپه‌رستيه و دژی مرڤايه‌تيیه . به‌ڵام ئه‌م چه‌پانه‌ی کورد که وا بير ده‌که‌نه‌وه ، هه‌رگيز بيريان بۆ ئه‌وه نه‌چووه که کورديش وه‌ک هه‌موو نه‌ته‌وه‌کانی ديکه‌ی جيهان ، وه‌ک نه‌ته‌وه‌يه‌ک ، به‌شێکه له مرۆڤايه‌تی و کوردستانيش له‌ڕووی جيۆگرافياوه ، پارچه‌يه‌که له گۆی زه‌وی و نيشتمانی مێژوویی هه‌موو کورد و کوردستانييه‌که . ئه‌ی باشه ئه‌گه‌ر ئێمه‌ی کورد و کوردستانييه‌کان ، کوردستانمان خۆش نه‌وێت و به‌رگريی له خۆمان و کوردبوون و کوردستانی بوونمان نه‌که‌ين و خزمه‌تی خۆمان و نيشتمان و زمان و وێژه و هونه‌ر و دابونه‌ريت و هه‌موو شتێکی فه‌ره‌نگيی خۆمان نه‌که‌ين ، ئه‌ی چۆن بژين و چۆن به‌رده‌وامی به بوون و مانه‌وه و ژيانمان بده‌ین !؟ ئێمه‌ی کورد بۆ هه‌ميشه هه‌ر ته‌نها له‌ڕێگای کوردايه‌تييه‌وه ده‌توانين خزمه‌تی خۆمان و مرۆڤايه‌تی بکه‌ين . چونکه ئێمه‌ی کورد خۆيشمان به‌شێکی دانه‌بڕاوين له مرۆڤايه‌تی ، که‌واته مرۆڤايه‌تی بۆ کورد هه‌ر کوردايه‌تييه و کوردايه‌تی بۆ ئێمه‌ی کورد ، بوون و مانه‌وه و ژيان و چاره‌نووسمانه .\nئه‌وه راستييه‌کی به‌ڵگه نه‌ويسته که هه‌موو نه‌ته‌وه‌کان ، خۆيان و نيشتمانی خۆيان خۆش ده‌وێت ، له‌پێناويدا ده‌ژين و ده‌مرن ، چونکه نيشتمانپه‌روه‌ری و نه‌ته‌وه‌په‌روه‌ری به‌شێکی گرنگ و پێويستی بوون و مانه‌وه و ژيانی هه‌موو نه‌ته‌وه‌کانه ، جا ئه‌گه‌ر بۆ هه‌موو نه‌ته‌وه‌کان ئه‌مه راست و ره‌وا بێت ، ئه‌ی بۆچی ئه‌مه بۆ ئێمه‌ی کورديش وا نه‌بێت !؟ ئه‌ی ئێمه‌ی کورد له چی رێگايه‌کی ديکه‌وه ، جگه له کوردايه‌تی و نه‌ته‌وه‌په‌روه‌ری و نيشتمانپه‌روه‌ری ، بتوانين به‌رده‌وامی به بوون و مانه‌وه و ژيانی خۆمان بده‌ين !؟\nله کۆتايی ئه‌م کورته نووسينه‌دا ئه‌م راستييه به‌ڵگه‌نه‌ويسته به‌بير چه‌په به‌ڕێزه‌کانی کورد ده‌هێنينه‌وه : پێويسته له‌م راستييه مێژوويیه تێبگه‌ن ، ئيتر هێنده کات و وزه‌ی خۆيان به به‌ربه‌ره‌کانی و دوژمنايه‌تی کردنی کوردايه‌تييه‌وه به‌خه‌رج نه‌ده‌ن ، چونکه ناکرێ و نابێ و ناتوانن نکوڵی ئه‌م راستييه مێژوويه بکه‌ن که کورد به‌شێکه له مرۆڤايه‌تی ، کوردستانيش پارچه‌يه‌که له گۆی زه‌وی . که‌واته هيچ زيره‌کييه‌کی ناوێت که به ئاسانی تێبگه‌ين ، کوردايه‌تی ، به هيچ شێوه‌يه‌ک هيچ پێوه‌ندييه‌کی به ره‌گه‌زپه‌رستی و فاشيزم و نازيزم و هه‌موو ئه‌و بوختان و تۆمه‌ت و بێويژدانييانه‌وه نييه که له لايه‌ن نه‌يارانی کورد و کوردايه‌تييه‌وه ده‌درێنه پاڵ کورد و کوردايه‌تی .\nله کۆتاييدا پێويسته ئه‌م درووشمه راست و دروست و ره‌وايه‌ی هاوبيرانی کوردايه‌تی به‌بيری هه‌مووان بێنينه‌وه : کوردايه‌تيی کورد مرۆڤايه‌تيیه و مرۆڤايه‌تيی کورد، کوردايه‌تييه .\nهەندرێن هەورامی : نەمــــر شەڕڤان ..


هۆگر تەنیا کەریم لەگەڵ فلامینکۆ دڵشاد دوێتێك بڵاودەکاتەوە\nهۆگر تەنیا کەریم و فلامینکۆ دڵشاد بەم نزیکانە گۆرانی "قەدەری شێت" بڵاودەکاتەوە.\nلەو بارەیەوە هۆگر تەنیا کەریم بە دیجیتاڵ میدیای ئێن ئاڕ تی راگەیاندووە، ئەم گۆرانییە نوێترین بەرهەمییەتی و بەشێوەی دوێت لەگەڵ فلامینکۆ دڵشاد وتوویەتی، گۆرانییەکە لە ستۆديۆی کامال گەنجی تۆمار کراوە و دابەشکردنی موزیکی لەلایەن رۆزبێوە بۆکراوە، ئاواز و تێکستی شوان فاتحە، سیناریۆی ئارۆ رەواندوزییە، کامێرا و مۆنتاژ لەلایەن سەروەت سەباحەوە کراوە و لە دەرهێنانی ئاندام حوسێنە.\nهۆگر تەنیا کەریم ساڵی ١٩٨٥ لە شاری هەولێر لەدایكبووە، لە خێزانێکی هونەریدا گەورە بووە، یەکەم بەرهەمی لە ساڵی ٢٠٠٧دا بڵاوکردووەتەوە بەناوی "من هەڵەم کرد"، خاوەنی سی دییەکە بەناوی "دڵی شوشە"، لە دوو فیلمی سینەمایی ودرامایەکدا بەشداری کردوو.\nفلامینکۆ دڵشاد گۆرانیبێژ و ژەنیاری ئامێری گیتارە، لە تەمەنی پێنج ساڵییەوە فێری موزیك بووە، ساڵی ٢٠١٠ یەکەم بەرهەمی بەناوی "دڵی من" بڵاوکردووەتەوە، شەش ڤیدیۆکلیپی هەیە و بەرهەمی قەدەری شێت دوا بەرهەمییەتی کە بەم زووانە بڵاودەبێتەوە.


لە سەپڵیمێنتەکاندا ستیرۆید و ماددەی وروژێنەر بە شاراوەیی هەن - اخبار العراق\nاخبار العراق » كوردى » لە سەپڵیمێنتەکاندا ستیرۆید و ماددەی وروژێنەر بە شاراوەیی هەن\nد. ئارێل لێڤیتان، یەکێک لە دوو نووسەرەکەی کتێبی بەناوبانگی (The Vitamin Solution)، دەڵێ “گەرانتییەک نییە بۆ ئەوەی هەمان ئەو شتەی لەسەر قوتووی دەرمانی سەپڵیمێنتەکە نووسراوە، لەو حەبانەدا هەبێ کە لەنێو قوتووەکەدان! کارگەکان ماددەی جۆراوجۆر تێکەڵی بەرهەمەکانیان دەکەن، جاری وا هەیە نابێ ماددەیەکی دیاریکراو لەنێو حەبەکاندا بێ چونکە زیانبەخشە، کەچی لەنێو پێکهاتەی حەبەکە هەیە بێئەوەی نووسرابێ”.


درەختی دەرزی - قەڵەم\nسەردەمانێک دوو برا لە قەراخ دارستانێکدا دەژیان. براگەورەکە بەرامبەر بە برابچووکەکە زۆر خراپ بوو، بەشە خواردنەکەی ئەوی دەخوارد و جلو بەرگە جوانەکانیشی بۆ خۆی هەڵدەگرت. رۆژێکیان براگەورەکە بە مەبەستی کۆکردنەوەی چیلکەو چەوێڵ و فرۆشتنیان لە بازار چوو بۆ دارستانەکە. لەکاتێکدا خەریکی کۆکردنەوەیان بوو گەیشتە درەختێکی جادوویی. درەختەکە پێی گوت "بەڕێز! تکایە لق و پۆپی من مەبڕەوە، گەر ئەم کارە بکەی ئەوا منیش سێوی ئاڵتونیت دەدەمێ." براگەورەکە ئەمەی قبوڵکرد، بەڵام هاوکات لە رادەی ئەو سێوانەی لە درەختە جادووییەکەی وەرگرت رازی نەبوو. تەمەع رووی تێکرد و هەڕەشەی بڕینی قەدی درەختەکەی کرد ئەگەر درەختەکە سیوی زیاتری پێ نەدا. درەختە جادووییەکە لە جیاتی سێو، سەدان و سەدان دەرزیی بە سەردا بەردایەوە. براگەورەکە کەوتە سەر زەوی و لە کاتێکدا رۆژ بەرەو ئاوابوون دەچوو لە ژان و دەردی خۆی کەوتە هاوارهاوار.\nلە کۆتاییدا براگەورەکەی سەبارەت بە هەڵس و کەوتی خراپی خۆی داوای لێبوردنی لە برابچووکەکەی کرد و بەڵێنی دا ئیتر لەوە بەدووا لە گەڵی چاک بێت. درەختەکە کاتێک بینی دڵی براگەورەکە گۆڕاوە و میهرەبان بووە هەرچەندە سێوی ئاڵتوونی وا براکان نیازیان بوو پێی دان.\nمیهرەبان بوون گرینگە و هەمیشە پاداشتی بەشوێنەوەیە.\nلە درزی نێوان دوو لۆنەی پەردەی سوورئاڵی بەر پەنجەرەکەوە، تیشکێکی شکاو وەک هەڵمێکی پەشمینەی نوورانی دەپژایە ژوور و خەتێکی ڕوونکاڵی لەسەر تەختی فەڕشەکە نەخشاندبوو. چووە بەر پەنجەرە. بۆ لادانی پەردەکە، لە دوولاوە دوو دەستی هەڵێنا. بازن و خرخاڵ، لە مەچەکەوە داخزان و بە شوێنێکی ساقۆڵی، سفت و سپی و سۆڵەوە گیرسانەوە.


فێستیڤاڵی شانۆی سەرشەقامی مەریوان لە ئاستێکی بەرزدا بەڕێوە دەچێت\n13 June 2018 12:37\nجه‌لال قه‌لعه‌شاخانی ، به‌ڕێوه‌به‌ری ۱۳هەمین خولی فێستیڤاڵی نێونه‌ته‌وه‌یی شانۆی سه‌رشه‌قامی مه‌ریوان ڕایگه‌یاند که ۵۲۷ گه‌ڵاڵه و شانۆ به نووسینگه‌ی فێستیڤاڵی نێونه‌ته‌وه‌ی شانۆی مه‌ریوان گه‌یشتووه و سه‌رتای مانگی پوشپه‌ڕ شانۆ قبوڵ کراوه‌کان ڕاده‌گه‌یندرێت.\nهەروەها ووتی : هه‌موو هه‌وڵی ئێمه ئه‌وه ده‌بێت که ئاستی به‌ڕێوه چوونی ئه‌م خوله‌ی فێستیڤاڵه‌که له ساڵانی ڕابردوو زیاتر به‌رز ببێته‌وه. ئه‌مه‌ش یه‌کێکه له یه‌که‌مایه‌تییه‌کانی ئیداره‌ی گشتی کەلتوور و ڕاگەیاندنی کوردستان.\nقه‌لعه‌شاخانی وتی: له ۵۲۷ به‌رهه‌م که به ده‌ستی ئێمە گه‌یشتووه ۴۶۰ به‌رهه‌می له به‌شی ئازاد و ۶۷ به‌رهه‌می له به‌شی ئاینی و نه‌ریتی دایه. که بە گوێرەی ساڵی ڕابردوو ۲۴ له سه‌د ژماره‌یان لە چاو ساڵی ڕابردوو زیادی کردووه.\nهەروەها ئاماژه‌ی بەوەدا: پێشوازییەکی زۆری هونه‌رمه‌ندان له سه‌رتانسه‌ری ئێران بووه‌ته هۆی ئه‌وه‌ی که پێگه‌ی ئه‌م فێستیڤاڵه زۆر به‌رز ببێته‌وه. له سه‌رتانسه‌ری ئێران بێجگه له پارێزگای کۆهگیلۆیه و بۆیەرئه‌حمه‌د کار بۆ ده‌بیرخانه‌ی فێستیڤاڵه نێردراوه. که له کوردستان و تاران زیاترین پێشوازی لێکراوه.\nشەقام فێستیڤاڵ نێودەوڵەتی ئاینی ئێران


Salam 05/03/2019 - 11:24 بڵاوکراوەتەوە لە هەواڵ/كوردستانی\nبەڕێوەبەری گواستنەوە و گەیاندنی سلێمانی ڕایدەگەیەنێت: پرۆژەی ڕێكخستنەوەی كاری تەكسی بە سێ قۆناغ دەبێت و لەڕێگای ووێستگەی تەكسیەوە دەبێت و كاری سەربەخۆی تەكسی ڕێگەی پێنادرێت.\nسدیق محەمەد بەڕێوەبەری گواستنەوە و گەیاندنی سلێمانی تایبەت بە كوردیوی ڕایگەیاند: پڕۆژەی رێكخستنی كاری تاكسی لە شاری سلێمانی بە سێ قۆناغ جێبەجێ دەكرێت و قۆناغی یەكەم ئەو تەكسیانەی كە هەڵگری تابلۆی سلێمانیین لەزگەی شینیان لێدەدرێت و قۆناغی دووەم هەموو تەكسیەك كارتی كاركردنی گواستنەوەی بۆ دەردەكرێت.\nسەبارەت بە قۆناغی سێیەم ووتی: لەقۆناغی سێیەمدا ئەو كەسانەی كە كارتی كاركردنیان بۆ دەردەكەین دابەشیان دەكەین بە سەر 100 وێستگەدا و هەر وێستگەیەك ژمارەیەك تەكسی بەپێی پێویستی گەڕەك و شوێنەكان دادەنێین و هاوڵاتیان دەتوانن پەیوەندییان پێوەبكەن و لە 24 كاتژمێردا بەپێی ڕێكسخستنی كاری وێستگەكان لەكاردا دەبن.\nسدیق محەمەد ئەوەشی خستەڕوو: ڕێكخستنەوەی كاری تەكسی لەڕووی كۆمەڵایەتی و ژینگە و كەمكردنەوەی قەرەباڵغی شەقامەكان و ئەمنییەوە سودی بۆ هاووڵاتیان دەبێت.\nبەڕێوەبەری گواستنەوە و گەیاندنی سلێمانی ئاماژەی بەوەشكرد: وێستگەكانی تەكسی دەدرێنە كۆمپانیاو هیچ شۆفێرێك ناتوانێت سەربەخۆ و بەبێ تۆماركردنی لە وێستگەی تەكسی كاری تەكسی بكات.\nهەروەها ئەوەشی خستەڕوو: ئەگەر بێت و لەسلێمانی پێویستمان بە 10 هەزار تەكسی هەبێت و بۆ نمونە پێنج هەزار هاوڵاتی كە موچەخۆر نەبن ئامادەی كاركردن بن، ئەوا بۆ پپێنج هەزار تەكسیەكەی دیكە لەڕێگای موچەخۆرانەوە پڕ بكرێتەوە بەمەرجی ئەوەی ئەو مۆچەخۆرانە دیاری بكرێت كە كەمترین موچەیان هەیە.


باران زیانی بە دانەوێڵە گەیاندووە | ROJnews\nباران زیانی بە دانەوێڵە گەیاندووە\nهەینی, 8 فبر 2019 - 07:30\nئەگەرچی لە ساڵانی ڕابردوو وشکەساڵیی دەبووە هۆی فەوتان و کەمیی بەرهەمی دانەوێڵە، بەڵام ئەمساڵ بارانی زۆر زیانی بە بەرهەمە کشتوکاڵییەکان گەیاندووە و تووشی نەخۆشیی زەردبوونی کردوون.\nیەکێک لەو گرفتانەی ئەمساڵ بۆ جوتیارانی هەرێمی کوردستان دورستبووە، زەردبوونی بەرهەمە کشتووکاڵییەکانە، ناوچەی گەرمیانیش وەک ناوچەکانی دیکە تووشی هەمان گرفت بووە.\nلە سنووری ئیدارەی گەرمیان زیاتر لە یەک ملیۆن و ٥٠٠هەزار دۆنم زەوی کشتووکاڵیی هەیە، کە زیاتر لە یەک ملیۆن و ٤٠٠هەزار دۆنمی، زەوی دەیمین و پشت بە ئاوی باران دەبەستن، بەشی زۆری ئەو زەوییانەش بەرهەمی دانەوێڵەیان تێدا دەچێندرێت.\nوەک کارزان بەکر، جوتیارێکی سنوورەکە باسی دەکات، ساڵانی ڕابردوو بەدەست وشکەساڵییەوە دەیانناڵاند و دەغڵودانەکانیان دەفەوتان، ئەمساڵیش بەهۆی سەرما و بارانی زۆرەوە خەلەکانیان زەردبووە و زیانی پیگەیشتووە.\nکارزان، وتیشی: ئەمساڵ ئێمە چوار تەن گەنممان چاندووە، نزیکەی سێ تەنی زەربووە و زیانی بەرکەوتووە، ئەگەر ئەم کێشەیە چارەسەر نەکرێت ئەوا وەکو ساڵی پار دەغڵ و دانەکانمان دەفەوتێت.\nیەکێکی دیکە لە گرفتەکانی بەردەم جوتیاران، نەبوونی شارەزاییە، کە چۆن مامەڵە لەگەڵ گۆڕانی کەشوهەوادا بکەن و کار بکەن بۆ ئەوەی زیانەکانی گۆڕانکارییەکان کەمبکەنەوە.\nئەرسەلان بەرلوتی، کە جوتیارێکی دیکەی گەرمیانە، لەو ڕووەوە رەخنەی لە بەڕێوبەرایەتیی کشتوکاڵی گەرمیان گرت، چونکە وەک ئەو باسیکرد"تائێستا هیچ ڕێنماییەکی بۆ جوتیارانی ناوچەکە نەبووە، هەروەها هیچ دەرمان و کیمیاوییەکی بەسەر جوتیاراندا دابەش نەکردووە، جوتیارانیش شارەزاییان نییە".\nئەو جوتیارە، داوای لە لایەنی پەیوەندیدار کرد، هاوکارییان بکەن بۆ چارەسەرکردنی کێشەکەیان، یانیش قەرەبووی زیانەکانیان بۆ بکەنەوە، بۆ ئەوەی هەر ساڵەو بەهۆکارێک خەلە و دەغڵودانەکانیان لەناونەچێت.\nنەبەز جیهانگیر، لێپرسراوی پاراستنی ڕووەک لە بەڕێوبەرایەتی کشتووکاڵی گەرمیان، ئاماژە بە هۆکارێکی دیکەی زەردبوونی خەلەی گەرمیان دەکات و دەڵێت: زۆربەی جوتیاران بە زەوی دەیمیی و ئاوییشەوە ئەمساڵ دەرمانی بژاریان بەکارهێناوە بۆ قەلاچۆکردنی گژوگیا بە ناشارەزایی، کە ئەمەش هۆکارێکی دیکەیە.\nدەرمانی بژار یان قەلاچۆکردنی گژوگیا، پێویستە بەخەستیی بەکار نەهێندرێت، لەوکاتەشدا کە دەرمانەکە بەکاردێت، پلەی گەرما بەرز نەبێت، ئەگەر نا لەجیاتی سود زیان بە بەرهەمە کشتوکاڵییەکە دەگەیەنێت.\nلەبارەی چارەسەرکردنی کیشەکەوە، نەبەز جیهانگیر، وتی: ئەم نەخۆشییە لە ئەگەرێکدا بە سروشتی خۆی چارەسەردەبێت، ئەگەریش چارەسەرنەبوو ئێمە بەدواداچوونی بۆ دەکەین و ئەوکات ڕێنمایی دەدەین بە جوتیاران، کە بە دەرمانی کیمیاووی دەتوانن چارەسەری بکەن.\nخەڵکی باکور تووڕەییان بردە شەقامەکان\nلەبەرامبەر هێرش و داگیرکارییە سیاسییەکانی دەسەڵاتی ئاکەپە خەڵکی باکوری کوردستان تووڕەیی خۆیان...\nهاوسەرۆکی هەدەپە: ژیان بوەستێنن و دەنگتان بەرز بکەنەوە\nسەزای تەمەللی لەبەردەم شارەوانیی ئامەد، بانگەوازیی کرد: لە هەر شوێنێک دەنگی خۆتان بەرز کەنەوە و...\nهاوڵاتیان کارەکانی حکومەت دەکەن\nبەشێک لە هاوڵاتیانی شارەزوور، لە پێناو پاراستنی خاوێنی ژینگەی ناوچەکەیان سەتڵی خۆڵ لەناو پارکی گشتی شارۆچکەکەیان دادەنێن.\n18 أغس - 21:01\nژینگە پارێزان ڕووباری باڵەكایەتیان پاك كردەوە\nلەلایەن ژینگە پارێزانی باڵەکایەتییەوە، هەڵمەتێک بۆ پاککردنەوەی ڕووباری سەرەکی باڵەکایەتی ئەنجامدرا و ڕووبارەکەیان لەو پاشماوانە پاککردەوە کە لەلایەن هاوڵاتیان و گەشتیارانەوە فڕێ...\n18 أغس - 19:54\nئاگر لەنزیك فڕۆكەخانەی هەولێر كەوتەوە\nئاگرێك لەنزیك فرۆكەخانەی نێودەوڵەتیی هەولێر كەتووەتەوە و تا ئامادەكردنی ئەم هەواڵە نزیکەی ٥٠٠ دۆنم زەوی سووتاوە.\n14 أغس - 22:09\nلە چۆمان و وەرتێ باران باری\nلە پاش وەرتێ، لە شارۆچکەی چۆمان-یش باران باری.\n14 أغس - 16:15\n٤ ڕۆژە زاپ لە ئاگری تورکیادا دەسووتێ\n14 أغس - 14:23\nلە درێژەی ئەو چالاكییە ژینگەییانەی گەنجانی باڵەكایەتی ئەنجامی دەدەن، هەر جارەو ناوچەیەك لە زبڵ و پاشماوە پلاستیكییەكان پاك دەكەنەوە، گروپێك لەو گەنجانە هەستان بە پاككردنەوەی...\n13 أغس - 21:12


نەبەز جەلال: کورد لەبەردەم کاتێکی ترسناکدا!. – WTARIKURD\nنەبەز جەلال: کورد لەبەردەم کاتێکی ترسناکدا!.\nشەڕی بردنەوەو بەرژەوەندی زلهێزەکان، جەنگی سارد و ململانێ دوورەکانی تێپەڕاند، ئێستا خاڵی یەکلابوونەوەی دۆخەکەیان گەیاندە سەر سنور و دەرگای ماڵەکانی خۆیان!.\nبۆ بردنەوەو زاڵبوون بەسەر شەڕەکەو دورخستنەوەی سنگەرەکان لەخۆیان، شوێن سنگەرەکانیان دابەشدەکەن بەسەر تەواوی ئەو جێگایانەی کە پێشتر خاڵی بەرکەوتن و ململانێیان بوون.\nبێگومان وڵاتانی داگیرکاری کوردستان و هەرێمی کوردستانیش شوێن بەرکەوتن و بەرکەوتەی بەرژەوەندی سیاسی و بازرگانی و سەربازی زلهێزەکانی ناوچەکەن، جا بە جۆری ڕاستەوخۆ بووبێت یان ناڕاستەوخۆی دەستاودەست.\nلە ئێستادا ئەستەمە بتوانرێت کاردانەوەو دەرخستەی زیان و دەستکەوتەکانی ئەم جەنگە دیاریبکرێت و بزانرێت بەرژەوەندییەکانیان لە ڕۆژهەڵاتی ناوین و ئەم ناوچەیە دەگەن بە کوێ.\nگەر ڕاستگۆیانەش قسە بکەین دەزانین کە بەداخەوە کورد لەو ئاستە هۆشیاریە سیاسیە گەورەیەدا نییە لێکدانەوەی وورد و زانستی خۆی بۆ ئەم دۆخە هەبێت جگە لە بینینی شێوە گشتیی دۆخەکەو، بیستنی کەمە زانیاریەکی وەرگیراو لەو دۆستە گوماناویانەی هەمیشە بونەتە مایەی شکست و دواخستنمان لە پرۆسە گشتییەکەو دووبارە بوونەوەی بێبڕوایمان لە جۆریی پەیوەندی و لایەنگیری زلهێزەکانی خۆیان کردۆتە دۆستمان.\nکاتەکە گرنگە یان ترسناک، بە کورتی و کرمانجی دەمەوێت بڵێم:\nدۆخێک دروست بووەو خۆی وا پیشانی هەموون دەدات، لەمڕۆدا بەداخەوە دوژمنەکانمان بوونەتە دۆستمان، خۆشمان بوینەتە دوژمنی خۆمان و بووین بە چەند بەرەیەکەوە، دابەش بوونەکەشمان لەسەر هەمان ڕیتم و بنەمای دۆستایەتیکردنی دوژمنەکانمان وەک نەیار بەڕێوەدەچێت.!\nکە لێرەوە ماڵ وێرانییەکی گەورەو ترسی نەمان و تیاچونێکی نوێ و فۆڕمی دابەشکردنەوەیەکی تر دێتەوە بەرچاومان؛ کەتێدا هەمووان نووقم دەبین و، تێیدا دەست بۆ پوشی نامەردترین جۆری بەهاناوە چوونی دوژمنەکانمانەوە دەگرین و لە خۆمانیان دەکەینە فریادڕەس!.\nپێشئەوەی ئەم شەڕی ماڵ وێرانی و سەرگەردانییەمان پێبگات دەبێت کورد بە خۆیدا بچێتەوەو واز لە غروور و رۆحیەتی خۆپەرستی و بڕوا بە زلهێزی و خۆ بەزلزانی بهێنێت و، دەست بە گفتوگۆیەکی کوردانەی کراوە بکات و هەرچی زووترە هەنگاوی یەکگرتنەوەی نیشتیمانی و یەک ڕیزی و هێزی بیرو باوەڕو پتەو بە ئاڕاستەکردن و دەنگ و ڕەنگی خەڵکی کوردستان و خاکەکەی بنێت و پیشانبدات، کە بێگومان دەبێت:\n1- کۆنگرەیەکی بە پەلەی تەواوی هێزەکوردییەکان ڕێکبخات و یەکگرتویی هێزە کوردیەکانی باشور ڕابگەیەنرێت و دەستبکات بە یەکگرتنەوەی سەرتاسەری و، پرۆژەو بیری هاوبەشی کارکردن لەگەڵ کوردانی ڕۆژئاواو باکور و ڕۆژهەڵات و هەموو ئەو کوردانەی لە دەرەوەی ئەو چوار پارچەیەدان و بۆ لۆبی کوردستانی بکاتە ئامانج لە دەرەوە.\n2- لابردنی هەموو ئەو قین بوغز و شەڕانگێزییەی ڕابووردو و مێژووە ناشرینەی بۆتە مۆتەکەی حیزب و سیاسەتی کوردی. هەرچی زووە نوێنەرایەتی کورد لە بەغداد دیاربکرێت و بێ سەڵمینەوە ببنە خاوەن یەک گوتاری سیاسی بوێر و کار بۆ جێبەجێکردنی بکرێت.\n3- ئاشتکردنەوەی شەقام و گشتی ڕابگەیەنرێت و هەموو ئەوشتانە بوونەتە هۆکاری گرێ و گۆڵی سیاسی نێوان خەڵک و دەسەڵات بە ڕێ و شوێنی یاسای خۆی ئاشکرا بکرێت و خەڵک لە نیەت پاکی و دڵسۆزیت بوونتان دڵنیابکرێنەوە.\n4- ئایندەو گوتاری سیاسی هاوبەشی خۆتان بۆ خەڵک و ڕوون بکەنەوەو بیانکەوە بەهێزو دەسەڵاتی یەکەمی پشتگیریکردن و دۆست لە ئامانجە پێکەوەییەکەداو دەست لە دۆستایەتی دوژمن و دوژمنایەتی لایەنەسیاسی و خەڵکەکەتان هەڵگرن و شەفاف و بوێربن لەڕاستی ووتنی کێشەکان و سەروەت سامانی خەڵک و چالاکردن و سەربەخۆکردنی هەموو دەسەڵاتە باڵاکانی هەرێم و گەڕانەوە بۆ پاراستنی شکۆی هاوڵاتی و خزمەتکردنیان بۆ دروستکردنی هێز و دەوڵەتی هاوڵاتی کە خەڵک تێیدا شانازی بوونی خۆی تێدا ببینێتەوە.\nبێگومان لەم دەستپێکەوە کە بەهەموان دەکرێت دەچینەوە سەر ئەو ئومێدەی کە دوا چانسی لێواری دۆخەکە بۆ سەرکەوتن و ئازادی تاقیدەکەینەوەو دەبینەوە بەو ئاهەی پشووی تێدا دەدەین و دەژین، یان بۆ داواجار دوا کاڵەکی نەگەییوو بە ئەژنۆ شەکەتەکامان دەشکێنین و خۆمان و خاکیشمان بەو تاقیکردنەوە پوچانەی ئێوە دەسپێرین کە ساڵانێکی زۆرە هاوارو نزای پاڕانەوەی بۆ دەکەین و ئێوەش وەک کەڕەی شەربەت لێمان نایبیستن.\nنەبەز جەلال: سەری (کۆ ) مار!. - 2022-01-30\nدلێر محەمەد نوری: پشتگیری ڕووسیای پۆتین، لە پای چی؟\nحەسەن ڕازانی: ئەنتی جەنگ یان ئەنتی ئەمریکایی


📅 02-02-2019 Datum & Gebeurtenisen\n👁 Dit item is 1,613 keer bekeken\nباکووری کوردستان - دادگای دەوڵەتی تورک لە مەلەتی [ Meer... 👁] ✖ ✖ 17 0 ✔ 99% ✍ H.B. 2-1-2019 14:15:28\n📅 13-06-2019 Datum & Gebeurtenisen\nباکووری کوردستان - دادگەیەکی دەوڵەتی تورک سزای سا [ Meer... 👁] ✖ ✖ 32 0 ✔ 99% ✍ H.B. 11-5-2019 9:13:06\n📅 13-07-2018 Datum & Gebeurtenisen\n📅 Toegevoegd op Jul 13 2018 12:00AM\n👁 Dit item is 2,023 keer bekeken\nباکووری کوردستان - ئەمڕۆ کاتژمێر 02:00ی پاشنیوەڕۆ [ Meer... 👁] ✖ ✖ 2 1 ✔ 99% ✍ H.B. 13-7-2018 0:00:00\n📅 22-11-2018 Datum & Gebeurtenisen\n👁 Dit item is 1,817 keer bekeken\nباکووری کوردستان - پۆلیسەکانی دەوڵەتی تورک لە چوا [ Meer... 👁] ✖ ✖ 15 0 ✔ 99% ✍ H.B. 1-10-2018 21:09:58\n📅 25-01-2020 Datum & Gebeurtenisen\n👁 Dit item is 20,911 keer bekeken\nباکووری کوردستان - شەوی رابردوو بوومەلەرزەیەک لە [ Meer... 👁] ✖ ✖ 19 0 ✔ 99% ✍ H.B. 2-12-2019 22:14:37\n📅 28-10-1957 Datum & Gebeurtenisen\n📅 Toegevoegd op Mar 29 2018 9:55PM\nباکووری کوردستان - لەدایکبوونی گۆرانیبێژ ئەحمەد ک [ Meer... 👁] ✖ ✖ ✖ 0 1 ✔ 68% ✍ H.B. 29-3-2018 21:55:55\n✌ Esat Caferi (Dılbırin Kotol) Martelaren\n📅 Toegevoegd op Jan 25 2016 11:51PM\nKod adı: Dılbırin Kotol Gerçek adı ve soyadı: Esa [ Meer... 👁] ✖ ✖ 0 0 ✔ 68% ✍ S.E. 25-1-2016 23:51:18\n🏰 Meletî Plaatsen\n📅 Toegevoegd op May 13 2017 2:25PM\n👁 Dit item is 391 keer bekeken\n(Meletî yan jî Meledî 1928: ملاطيه / Melatiye; (bi [ Meer... 👁] ✖ ✖ 0 0 ✔ 88% ✍ M.B. 13-5-2017 14:25:08\n👫 ئەحمەد کایا Biografie\n📅 Toegevoegd op Dec 15 2008 11:09AM\n👁 Dit item is 9,835 keer bekeken\nگۆرانی بێژ، شاعیر، ئاهەنگساز و موسیقار لە ساڵی 195 [ Meer... 👁] ✖ ✖ 15 4 ✔ 99% ✍ H.B. 15-12-2008 11:09:05


ئەو خۆراکانەی تەندروستی دڵ دەپارێزن\n2019-05-06 [01:30 AM]\nزۆر سەوزە و میوە هەن كە دەوڵەمەندن بە پێكهاتەی دروست و دژەئۆكسیدی بەهێز وەك ئانتهۆسانینس و لیكۆپەین، ئەم پێكهاتانە یارمەتی باشتركردنی تەندروستی دڵَ دەدەن. مەترسییەكانی جەڵتە و نەخۆشییەكانی چاو كەم دەكەنەوە. گرنگترین شت ئەوەیە كە مەترسییەكانی نەخۆشیی دڵ كەم دەكاتەوە بە رێژەی %50 بەتایبەتی خۆراكە سوورەكان یارمەتی باشتركردنی دڵ دەدەن و بەهێزی دەكەن.\nئەمانەش كۆمەڵێكن لەو خۆراكانەی كە باشن بۆ تەندروستی دڵ:\nیەكەم: هەنار، هەنار دەوڵەمەندە بە دژەئۆكسیدی زۆر بەتایبەتی ئانتهۆسانینس كە رێ لە پتەوبوونی خوێنبەرەكان دەگرێت و تەندروستی دڵ باشتر دەكات، بەپێی توێژینەوە پزیشكییەكان ئەگەر بۆ ماوەی سێ مانگ شەربەتی سروشتی هەنار بخورێت، نەخۆشییەكانی دڵ كەم دەكاتەوە و یارمەتی باشتر رۆشتنی خوێن دەدات بۆ دڵ.\nدووەم: تەماتە، تەماتە دەوڵەمەندە بە لیكۆپەین، چونكە رەنگی سووری تێدایە كە تایبەتمەندی دژەئۆكسیدی تێدایە لەگەڵ دژە شێرپەنجە، سەرچاوەیەكی باشی خۆراك پێدانە بۆ چاوەكان و تەندروستی پرۆستات باشتر دەكات.\nسێیەم: سێو، بڕێكی زۆر قوەرسینی تێدایە كە هەوكردن كەم دەكاتەوە. هەروەها رێ لە خوێن مەیین دەگرێت. باشتر وایە سێو لە بەیانیاندا بخورێت لەگەڵ دانەوێڵەكان و هەستی برسیەتی كەم دەكاتەوە و بڕێكی زۆر پێكهاتەی خۆراكی بەلەش دەدات.\nچوارەم: فاسۆڵیای سوور، فاسۆڵیای سوور دەوڵەمەندە بە دژەئۆكسید كە یەكێكە لە باشترین خۆراكەكان بۆ دڵ. تەنیا لە نیو كووپ فاسۆڵیای سووردا بڕێكی زۆر ریشاڵ و حەوت گرام پرۆتین هەیە. توانای چەوری خوساندنی تێدایە و تەنیا 100 كالۆری لە خۆ دەگرێت. باشە بۆ ئەو كەسانەی كە دەیانەوێت كێشی لەشیان كەم بكەنەوە، بەم شێوەیەش مەترسییەكانی نەخۆشی دڵ بەڕێژەیەكی زۆر كەم دەكاتەوە.\nپێنجەم: بیبەری سوور، بیبەری سوور زۆر گرنگە بۆ ئەو كەسانەی كە نەخۆشیی دڵیان هەیە، چونكە پڕە لە لیكۆپەین. هەروەها سەرچاوەیەكی باشی ریشاڵی تواوەن لەگەڵ ڤیتامین سی و دژەئۆكسید كە باشن بۆ تەندروستی دڵ.\nشەشەم: شیلك، شیلك سەرچاوەیكی باشی مەنگەنیزە لەگەڵ ڤیتامین سی كە گرنگن بۆ كارە جۆراوجۆرەكانی زیندەپاڵی لەش. لەش لە رەگە ئازادەكان دەپارێزێت و رژێنی دەرەقی باشتر دەكات و یارمەتی هێشتنەوەی ئێسك دەدات و شەكری خوێن رێكدەخات. ئەم میوەیە بەهەمانشێوە دەوڵەمەندە بە ئایۆدین، ریشاڵ، فۆلاتە، پۆتاسیۆم، ڤیتامین كەی و مەگنیسیۆم.\nحەوتەم: شووتی، بەهەمانشێوە شووتی دەوڵەمەندە بە لیكۆپەین و یارمەتی كەمكردنەوەی مەترسییەكانی نەخۆشی دڵ دەدات، كۆڵیسترۆڵی LDL كەم دەكاتەوە و مەترسییەكانی جەڵتەی دڵ كەم دەكاتەوە و رۆیشتنی خوێن باشتر دەكات.\nئەم هەواڵە 9604جار خوێندراوەتەوە


راپۆرتی بەشێک لە دیدارو چاوپێکەوتنەکانی سکرتێری گشتیی کۆمەڵە لە ئەمریکا - کۆمەڵەی زەحمەتکێشانی کوردستان\nدەسپێک هەواڵ راپۆرتی بەشێک لە دیدارو چاوپێکەوتنەکانی سکرتێری گشتیی کۆمەڵە لە ئەمریکا\nراپۆرتی بەشێک لە دیدارو چاوپێکەوتنەکانی سکرتێری گشتیی کۆمەڵە لە ئەمریکا\nرۆژی ٨ی مانگی دێسەمبەری ٢٠١٩، هاورێی كاك عومەر ئیلخانیزادە سکرتێری گشتیی کۆمەڵەی زەحمەتکێشانی کوردستان، بە سەردانێکی سیاسیی و دیپلۆماسی گەیشتە واشنگتن. لە ماوەی ٨ ڕۆژ کاری چروپڕدا وێرای ناساندنی زۆرتری كۆمه‌ڵه و هێنانە بەرباسی دۆخ و پێگەی کوردستانی ڕۆژهه‌ڵات، هاوکات سیاسەت و پیلانگێرییەکانی کۆماری ئیسلامی لە کۆی رۆژهەڵاتی نێوەراست بە گشتیی و رۆژهەڵاتی کوردستان بە تایبەتی، لە قاودا.\nرۆژی دووشەممە ٩ی مانگ دەستپێکی کۆبوونەوەو دیدارەکان:\nهاورێ عومەر لەگەڵ ناوەندی داکۆکی لە دێموکراسی کە تینک تانکێکی کاریگەرەو لە لایەن ریژیمی ئێرانەوە گەمارۆی خراوەتەسەر، له‌گه‌ڵ سه‌رۆكی ڕێكخراوه‌كه کۆبووەوەو لەو دانیشتنەدا بە تێروتەسلی باس لە خۆپیشاندانەکانی ئەم دواییانەی ئێران و کوردستان کرا. هاوکات لە دانیشتەنەکەدا بابەتی ناوەندی هاوکاری و ده‌وری كۆمه‌ڵه و مێژووی خەباتی بزوتنەوەی رزگاریخوازانەی کوردستان بە وردی باسی لێکرا.\nلە بڕگەیەکی دیکەی ئەو دانیشتنەدا، هاوڕێ عومەر وەڵامی پرسیارەکانی خانەخوێی دایەوەو کۆی قسەوباسەکان لە دانیشتنی رۆژی دواتری تینکتانکەکەدا لەگەڵ برایان هووک نوێنەری تایبەتی ئەمریکا بۆ کاروباری ئێران و راوێژکاری وەزیری دەرەوە، رەنگی دابویەوە.\nکلیف مای سەرۆک و دامەزرینەری ناوەندەکە، هەروەها لێکۆڵەرو شارەزای کاروباری کوردستان و نێوچەکە جۆن هانا کە پێشتر راوێژکاری ئەنجوومەنی ئاسایشی نەتەوەیی دیک چەینی و هەروەها سەرۆک بوش بوە بۆ کاروباری رۆژهەڵاتی نێوەراست و لە دەورانی بیل کلینتۆن دا یاریدەدەری وەزیری دەرەوە بوە، لەگەڵ تەزڤین کاهن لێکۆڵەر لە دامەزراوەی ئاماژە بۆکراو ئامادەی دانیشتنەکە بوون و گفتوگۆیەکی تێروتەس کرا.\nرۆژی سيشەممە ١٠ی مانگ:\nسکرتێری گشتیی کۆمەڵە سەردانی بەشی کوردی دەنگی ئەمریکای کردو لە دوو وتووێژی جیادا باسی لە پێگەی کوردستان و ئامانجی سەفەرەکەی بۆ ئەمریکاو پێویستی یەکریزی نێو ماڵی کوردستانی کرد.\nله دیدارێكی دیكه‌دا هاوڕێ عومه‌ر، لەگەڵ د. ساشا تۆپریج، دیپلۆمات. مامۆستای زانکۆو چالاکی مافەکانی مرۆڤ کۆبوویەوە، بە وردی باس لە میکانیزمەکانی کارکردن لە واشنگتن کراو بەرنامەدانرا کە چۆن پرسی کوردی رۆژهەڵاتی لە واشنگتن پتر بهینرێتەوە گۆڕێ و لەم بارەوە دوو لایەن کۆمەڵێک بیروبۆچونیان ئاڵوگۆر کرد.\nدانیشتنێكی دیكه‌ی هاوڕێ عومه‌ر لەگەڵ کۆنگرێسمەن برایان مەست بوو کە لەو کۆبوونەوەدا، بارودۆخی کوردستان بە گشتیی و رۆژهەڵاتی کوردستان بە تایبەتی تاووتوێ کرا. داوا لە کۆنگرێسمەن کرا پشتیوانی لە دۆزی کورد بە گشتیی و لە رۆژهەڵاتی کوردستان بە تایبەتی بکات و ئەویش لای خۆیەوە بەڵێنی دا کە بە هەموو تواناوە پشتیوانی دۆزی رەوای کوردستان دەکات و خۆشحاڵی خۆی سەبارەت بەو دیدارە دەربڕی و لەسەر پێوەندی دوو لایەنە پێداگری کردەوە.\nهەمان رۆژ لە دیدارێکی کورت دا هاوڕێ عومەر ئێلخانیزادە سکرتێری گشتیی کۆمەڵە چاوی کەوت بە باڵوێز سام براونباک بالوێزی نێونەتەوەیی ئەمریکا بۆ ئازادی ئایینەکان و باس لە پێشێلکارییەکانی دەسەڵاتدارانی ئیران دژ بە سەرجەم ئازادییەکان کرا.\nهەمان رۆرژ ھاوڕێ عومەر لەگەڵ رۆژنامەوان جەستین تۆماس لە بەرنامەی سیاسەت لە ژوورەکانی پشتەوە، کە بەرنامەیەکی رادیۆیی بە ناوبانگە، بۆ ماوەی ٣٠ خولەک بەشداری کردو وێرای لە قاودانی سیاسەتەکانی کۆماری ئیسلامی، هاوکات داوای کرد کە ئەمریکا پشتیوانی دۆزی رەوای کوردستان و رەوتی دێموکراسی لە ئێران بکات. هه‌روه‌ها له‌و وتووێژه‌دا پێداگری كرد له‌وه‌ی كه کوردستان بەو پاشخانە خەباتگێرانەوە کە هەیەتی دەتوانێ فاكته‌ری گرینگی کۆکەرەوەی گشت هێزە دێموکراتەکانی ئێران بێ.\nچوارشەممە ١١ی مانگ:\nسکرتێری گشتیی کۆمەڵە لە کۆبوونەویەکی ئەنستیوتی گۆڵد بۆ کاروباری ئیستراتیژی نێونەتەوەیی بەشداری کرد. سەرەتا ئێلی گۆڵد سەرۆکی پەیمانگەکە بە گەرمی بەخێرهاتنی میوانی کردو دواتر کاک عومەر لە وتارێکی ٤٥ خوله‌كی دا کۆی پیلانگێرییەکانی تارانی لە قاوداو لە برگەیەکی دیکەدا وەڵامێ پرسیاری لێکۆڵەرو ميدیاکارانی دایەوە کە بانگهێشت كرابوون و لە کۆبوونەوەکەدا ئامادە بوون.\nهەمان رۆژی دیدارێک لەگەڵ سیامەند حەجۆ ئەندامی کۆمیتەی پێوەندییەکانی دەرەوەی ئەنجوومەنی کورد لە سوریا پێکهات و لەسەر هاوپێوندی کوردستانی و کاری هاوبەش بۆ هێنانەگۆری پتری دۆزی کورد پێداگری کرایەوە. لە هەمان کات هاورێ عومەر چاوی کەوت بە دەیڤید پۆلاک راوێژکاری وەزارەتی دەرەوەو لێکۆڵەری پلەبەرز لە ئەنستیتوتی واشنگتن بۆ سیاسەتی رۆژهەڵاتی نزیک.\nلە پال ئەمانەدا، هاورێ عومەر لەگەڵ ستافی هەر دوو کۆنگرێسمەن، جۆ ویلسۆن و لی زیلدەن و کۆمیتەی راهێنانی پەروەردەی لاوانی کۆمارییەکان دیداری هەبوو کە تێیدا داوای لێکردن بە مەبەستی پاشەکشە کردن بە ئێران پێویستە بایەخ بە ناوەندی هاوکاری حیزبەکانی کوردستانی ئێران بدەن و بە فەرمیی بیانبینن و دەرگا جۆراوجۆرەکانیان لەسەر بکەنەوە.\nئێوارەی هەمان رۆژ، سکرتێری گشتیی لە دیدارێکی پڕ بایەخ دا لەگەڵ کەسایەتی بە ناوبەناگی ئەمریکی وەلید فارس راوێژكاری ئاسایشی نەتەوەیی دۆناڵد ترەمپ لە کێبەرکێی هەڵبژاردنی سەرۆکایەتی ٢٠١٦دا، کۆبوویەوەو بە وردی سیاسەتەکانی ئەمریکا لە رۆژهەڵاتی نێوەراست و کردەوەکانی ئێران لە نێوخۆو ناوچه‌كه کەوتە بەرباس و هاوکات دۆخی سەرکوتی بێبەزەیانەی کۆماری ئیسلامی لە دژی خۆپیشاندانەکانی ئەم دواییە گفتوگۆی لەبارەوە کرا، لەو نێوەدا دەورو رۆڵی هێزە دەرەکییەکان وەکوو، میلیشیای شێعەو حیزبوڵا بە وردی شیکرایەوە. وەلید فارس لای خۆیەوە بەڵێنی دا کە ئەو زانیاری و داوایانە بگەیەنێتە ناوەندەکانی بڕیارو سەرۆکایەتی لە ئەمریکاو هەر لەو چوارچێوەش دا کار بکات بۆ ناساندنی پتری دۆزی کوردستانی رۆژهەڵات لە بنکەو بونیادەکانی ئەمریکا و مێدیای ئەو وڵاتەدا.\nهەمان رۆژ، هاورێ عومەر لەگەڵ تەلەویزیۆنەکانی کوردستان ٢٤، کوردستان تی ڤی و تیشک تی ڤی وتووێژی هەبوو کە بە وردی دۆخی کوردستانی رۆژهەڵاتی شیکردەوە.\nپێنجشەممە ١٢ی مانگ:\nئه‌و ڕۆژه كاك عومه‌ر لە کۆبوونەوەیەکی “ئەنستێتوی کورد لە واشنگتۆن” دا بەشداری کرد کە بۆ هەر دوو بەرێزان کاک عەبدوڵا موهتەدی و ھاوڕێ عومەری ئیلخانیزادە پێکهاتبوو. کۆبوونەوەکە بە بەشداری کۆمەڵیک لێکۆلەر و شرۆڤەکاری سیاسی ئەمریکایی و کوردی بەرێوەچوو کە تێیدا باس لە چونیەتی و ئاکامەکانی ئەمدوایانەی راپەرینی شارەکانی کوردستانی رۆژهەڵات و ئێران، سیاسەتی هەناردەکردنی تیرۆریسمی کۆماری ئیسلامی ئێران لە ناوچەکە، گرژییەکانی نێوان ئەمریکا و ئێران و پێگەی کوردی رۆژهەڵات لەو پەیوەندیاندا کرا. پاشان له لایه‌ن هه‌ر دوو كۆڕگیره‌كه‌وه وەڵامی پرسیاری ئامادە بووان درایەوە.\nدواتر لە دیدارێکی جیاوازدا لە ئۆفیسی سەرەکی خۆی، سەناتۆری دیارو خاوەن پێگەی ئەمریکا ڤان هۆلن کە بە دۆستیکی دڵسۆزی کوردستان ناسراوەو یەکێک لەو کەسانەیە کە بڕیارنامەی سەپاندنی گەمارۆکانی بەسەر تورکیادا وروژاند، هاورێ لەگەڵ راوێژکاری ئاسایشیی نەتەوەیی، پێشوازی گەرمیان لە هاورێ عومەر کردو سەناتۆر دڵنیایی دا کە لەمەو پاش جیا لە باس کردنی دۆخی کوردەکان لە باشورو رۆژاوای کوردستان، پرس و بابەتی پێوەندیدار بە رۆژهەلاتی کوردستان دەوروژێنێ. هاورێ عومەر باسی لەوە کرد لە بۆ هەر گوشار خستنە سەر ئێران، پێویستە پاڵپشتی له کوردی رۆژهەڵات بكرێ و هەروەها مانەوەی هێزەکانی ئەمریکای لە باشور و ڕۆژئاوای كوردستانی بە گرینگ زانی بۆ ئەوەی بەر بە گێرە شێوێنی و ئاژاوەکانی گروپه تیرۆریسته ئیسلامیه‌كان و ئێران بگیردرێ.\nهەینی ١٣ی مانگ:\nلەم دیدارەدا هاورێ عومەر لەگەڵ کۆنگرێسمەن مایکێڵ والتز کۆبوویەوەو بە وردی باس لە سیاسەتی تێکدەرانی ئێران لە نێوچەکەو رەوتی سەرکوتی خۆپیشاندەران کراو هەروەها باس لە بایەخی خەباتی نەتەوەی کورد لە رۆژهەڵاتی کوردستان کراو ئەو باسە هاتە گۆرێ کە دەکرێ و دەشێ بۆ کۆکردنەوەی هێزە دێموکراتەکانی بەرهەڵستکاری ئێران، پشت بە کوردستان ببستن هەر وەکوو چۆن کوردەکان لە عێراق بۆ رووخانی سەدام دەورێکی باڵاو هەمە لایەنەیان گێرا. هاورێ عومەر باسی لەوە کرد کە پێویست نیە ئەمریکا سەربازی خۆی بنێرێتە ئێران، بەڵکو پشتیوانی ماڵی و مەعنەوی و کۆ کردنەوەی ئوپۆزیسیۆن دەتوانێ دەورێکی بنەرەتی بۆ روخانی کۆماری ئیسلامی بگێرێ. کۆنگرێسمەن مایکێڵ بەڵێنی بە شاندەکەدا کە لە پێوەندی بەردەوام دا دەبن و هەروەها بە جیدی هەوڵ دەدات کە پێوەندی نێوان کوردی رۆژهەڵات و ئەمریکا بەرەوە باشتر بوون بکات و لەم بارەوە کۆمەڵێک پێشنیارو راوبۆچوون بۆ دیداری فەرمیی و کرانەوەی دەرگای وەزارەتی دەرەوە ئاڵوگۆر کران.\nهاوکات لە دیدارێکی دیکەدا، لەگەڵ مایکێڵ پرەجێنت، لێکۆڵەر لە ئەنستیتۆی هادسۆن و ئەفسەری پشوی هەواڵگری ئەمریکا، دیدارێکی پڕ بایەخ هاتە گۆرێ و لەم بارەوە مایکێڵ لەگەڵ بۆچوون و روانگەکانی هاورێ عومەر سەبارەت بە هەڵەی سیاسەتەکانی واشنگتن لە ناوچه‌كه بە گشتیی و روو بە ئێران بە تایبەتی هاورا بوو. مایکێڵ وێرای خۆشحالی خۆی لەو دیدارە، بەڵێنی دا کە له پێوەندی بەردەوام دەبێ و پێکەوە کار بۆ پاشەکشە بە ئێران لە کۆی ناوچەکە دەکەن و لەم بارەوە رۆڵی کوردەکانی رۆژهەڵات و ناوەندی هاوکاری بە گرینگ وەسف کرد.\nهەروەھا هاورێ عومه‌ر، سەردانی ئەنستیتۆی واشنگتن بۆ سیاسەتی رۆژهەڵاتی نزیکی کردو لەگەڵ د. بیلال وەهاب پسپۆری کاروباری کوردستان و جاناتان شارەزا لە دۆخی ئێران کۆبوویەوە لە ماوەی نزیک بە دوو کاتژمێردا باسیان لە پرسی کۆڵبەران، دۆخی سیاسیی، سەربازی و ئابوری کوردستان کردو هەروەها بە وردی پەرژانە سەر گرینگی ناوەندی هاوکاری حیزبەکانی کوردستانی کوردستانی ئێران.\nشەممە ١٤ی مانگ:\nهاورێ عومەر سەردانی لقی ٧ی پارتی کردو بە گەرمی لە لایەن بەرێز حیکمەت بامەرنی بەرپرسی لق و ئەندامانی لق بە گەرمی پێشوازی کراو دو لایەن لەسەر هاوپێوەندی کوردستانی پێداگریان کردەوەو لەم هەمان کات دا بە پێویستیان زانی کە دەبێ تایبەتمەندییەکانی هەر پارچەیک رەچاو بکرێ و هێزی پارچەکانی دیکە هاوکاری یەکتر بکەن نەک دەست لە کاروباری نێوخۆیی یەکتر وەربدەن.\nیەکشەممە ١٥ی مانگ:\nسکرتێری گشتیی لە سمینارێکدا بەشداری کرد کە هاوکات بوو لەگەڵ رۆژی پێشمەرگەو لەمبارەیەوە وێرای پیرۆزبایی لە حیزبی دێموکراتی کوردستان و پێشمەرگەکانیان کرد، پاشان وتارێکی هەمە لایەنەی لەسەرکوردستان، ئێران و نێوچەکەو گرینگی ناوەندی هاوکاری حیزبەکانی کوردستانی ئێرانی شی کردەوەوبەرخۆدان و رچەشکێنی کوردستانی رۆژهەڵاتی لە کۆی ئێران دا بەرز نرخاند. لە برگەیەکی دیکەدا کۆرگێر به وردی وەڵامی پرسیارو تێبینی ئامادە بووانی دایەوە. شیاوی باسە کە وتاری هاورێ عومەر لەگەڵ پێشوازی گەرمی بەشداران بەرەو روو بوویەوە.\nدووشەممە ١٦ی مانگ دوایین رۆژی دیدارەکان:\nسکرتیری گشتیی لەگەڵ کۆمەڵی ئێرانییەکانی دەڤەری واشنگتن کۆبویەوەو بە وردی باسی لە داهاتووی ئێران و پێگەی گرینگی کوردستان کردو بە پێداگریەوە رایگەیاند کە کوردستان خاوەن هێزو شوناس و وزەی خۆیەتی و بە بێ چارەسەر بنەرەتی پرسی کوردستان، ئێران و ناوچە رووی ئاشتی بە خۆیەوە نابینێ.\nشیاوی باسە کە لە پەرواێزی ئەو سەفەرەدا، کۆمەڵێک دیداری تایبەتی و کۆرو کۆبوونەوە ئەنجام دران هەروەها بە هۆی نەبوونی کات و پرسی گەرانەوەی کاک عومەر بۆ کوردستان، زۆر دیدارو چاوپێکەوتنی مێدیایی، کۆنگرێس، ئەنجوومەنی پیران و ناوەندەکانی بیرکردنەوە، کاتەکەیان گۆردرا بۆ ئەوەی لە داهاتوودا پێکبێن.\nشیاوی باسە کۆی ئەو دیدارانە بە هاوکاری و پاڵپشتی دۆستان و به تایبه‌تی كاری چڕوپڕ و خۆبەخشانەی رۆژنامەوانی دلسۆزو خەمخۆری کوردستان، بەرێز رەحیم رەشیدی ناسراو بە مستەر کورد بەرێوچووه، لێره‌وه سپاسی خەمخۆری و دڵسۆزی و پەرۆشی مستەر کورد لە هەمبەر کوردستان و چارەنووسی نەتەوەکەمان دەکه‌ین و هیواخوازین کە كه‌سایه‌تیه شوێندانەرەکانی کورد لە هەموو جێگاو شوێنێک باڵوێزی دڵسۆزی وڵاتە داگیرکراو و خەڵکە ستەم دیدەکەیان بن.\nبابەتی پێشووبەرێوەچوونی کۆبوونەوەی “ناوەندی ژنانی ڕۆژهەڵات”\nبابەتی دواترپەیامی پیرۆز بایی هاوڕێ عومەر ئیلخانی زادە


ئه‌و هێزانه‌ى مالیكی و عه‌بادی پشتیان پێبه‌ستن هه‌ڵده‌وه‌شێندرێنه‌وه\n2018-10-11 [02:36 AM]\nئه‌و هێزانه‌ى مالیكی و عه‌بادی پشتیان پێبه‌ستن هه‌ڵده‌وه‌شێندرێنه‌وه و تائێستاش 51 په‌رله‌مانتار، واژۆیان كۆ كردووه بۆ ئه‌وه‌ى، فه‌رمانده‌ی ئۆپه‌راسیۆنه‌كانى به‌غدا و فه‌رمانده‌ییه‌كانى پارێزگاكان، هه‌ڵبوه‌شێندرێنه‌وه.\nبه‌پێی به‌ڵگه‌كان، ئه‌و 51 په‌رله‌مانتاره‌ى ئه‌نجومه‌نى نوێنه‌رانى عێراق، داوا له سه‌رۆكى په‌رله‌مان ده‌كه‌ن، فه‌رمانده‌یی ئۆپه‌راسیۆنه‌كانى به‌غدا و فه‌رمانده‌یی سه‌رجه‌م پارێزگاكانى عێراق، هه‌ڵبوه‌شێندرێنه‌وه.\nئاماژه به‌وه دراوه، كه هیچ ده‌قێكی ده‌ستووری نییه بۆ پێكهێنانى ئه‌و هێزانه و په‌رله‌مانیش، وه‌ك لایه‌نێكى یاسادانان و چاودێری، ڕۆڵى نه‌بووه له دیاریكردنى سه‌ركرده‌كانى ئه‌و هێزانه، كه سه‌ر به وه‌زاره‌تى به‌رگرین.\nپێشتر چه‌ندین جار تۆمه‌تبارى ئه‌و هێزانه كراون، به‌وه‌ى ژێربه‌ژێر له‌لایه‌ن فه‌رمانده و ئه‌فسه‌ره‌كانیانه‌وه، هاوكارى داعشیان كردووه، به‌تایبه‌ت له ناو شارى به‌غدا.


ڕفاندن و تیرۆرکردنى(سه‌رده‌شت عوسمان)ئیدانه ده‌که‌ین.\nله‌کاتێکدا زۆرێک له‌به‌رپرسانى کوردستان شانازى به‌ئازادى ڕاده‌بڕین و کارى ڕۆژنامه‌گه‌رى ده‌که‌ن. به‌ڵام به‌به‌رچاوى هێزه ئه‌منیه‌کانى و له‌کۆلێژى ئادابى زمانى ئینگلیزى له‌ناو پایته‌ختى هه‌رێمى کوردستان خوێندکارى ڕۆژنامه‌نووس(سه‌رده‌شت عوسمان)یان ڕفاندو دواتریش له‌موسڵ به‌تیرۆرکراوى دۆزرایه‌وه.\nبۆ/ ڕاى گشتى\nوێڕاى ئه‌وه‌ى ئه‌م کرده‌وه ترسنۆکانه زۆر به‌توندى ئیدانه ده‌که‌ین، خودى سه‌رۆکى هه‌رێم به‌به‌رپرسیارى سه‌ره‌کى ده‌زانین له‌تیرۆرکردنى ئه‌م خوێندکاره، چونکه له‌ژێر ده‌سه‌ڵاتى حیزبه‌که‌ى ئه‌و ڕفاندن و تیرۆرکردنه روویداوه‌و چاوسورکردنه‌وه شه‌ق تێهه‌ڵدانیش تائێستاش به‌رده‌وامه. بۆیه به‌م بۆنه خه‌مناکه‌وه گروپى ڕۆژنامه‌نووسانى بێسنوورى کوردستان وێڕاى ئه‌وه‌ى هاوخه‌مى به‌که‌سو کارو هاوڕێکانى سه‌رده‌شت عوسمان و سه‌رجه‌م ئازادی دۆستان ڕاده‌گه‌یه‌نین داواش له‌سه‌رۆکى هه‌رێمى کوردستان ده‌که‌ین، ڕوونکردنه‌وه‌ى پێویست بدات له‌باره‌ى تیرۆرکردنى ئه‌م خوێندکاره ڕۆژنامه‌نووسه‌وه، چونکه ئه‌گه‌ر ڕوونکردنه‌وه‌ى پێویست نه‌دات و بکوژه‌کان ئاشکرا نه‌کات. ئه‌وا به‌دڵنیاییه‌وه ئێمه هه‌ڵوێستى ترمان ده‌بێت.\nهه‌ر به‌م بۆنه‌وه‌یه‌وه له‌سه‌ر سایتى گروپ که‌مپینى ئیدانه کردنى کاکه سه‌رده‌شتى جوانه مه‌رگ ڕاده‌گه‌یه‌نین ئێوه‌ش به‌په‌یامه‌کانتان به‌شداربن.\nبۆ/کونسوڵى گشت ووڵاته بیانیه‌کان هه‌رێمى کورستان\nگروپى ڕۆژنامه‌نووسانى بێ سنوورى کوردستان


به‌رهه‌می ناوخۆ له‌ئاست كاڵای بیانیدا ئه‌ژنۆی شكاوه | نیقاش\nبه‌كاربه‌ری بێ به‌رهه‌م\nبه‌رهه‌می ناوخۆ له‌ئاست كاڵای بیانیدا ئه‌ژنۆی شكاوه\nله‌ماوه‌ی ده ساڵی رابردوودا به‌شی هه‌ره زۆری كارگه ئه‌هلییه‌كانی به‌سره له‌كاركه‌وتوون، هۆكاره‌كه‌شی ئه‌وه‌یه كه ناتوانن كێبڕكێ له‌گه‌ڵ كاڵا هاورده‌كراوه‌كاندا بكه‌ن.\n29.10.2015 | به‌سره\nجگه‌ره‌ی به‌غدا وه‌ك زۆرێك له‌به‌رهه‌مه ناوخۆییه‌كانی تر له‌ناوچوو\nحاجی ناسر كه‌ریم سه‌رقاڵی هه‌ڵوه‌شاندنی دوا به‌شی كارگه‌كه‌یه‌تی كه تایبه‌ته به‌دروستكردنی مۆبیلیات‌و كه‌لوپه‌لی دارتاشی، دوای ئه‌وه‌ی چاره‌كه سه‌ده‌یه‌ك یاده‌وه‌ری له‌گه‌ڵدا به‌ڕێكردووه.\nحاجی ناسر یه‌كێكه له‌و هه‌زاران پیشه‌وه‌رو خاوه‌ن كارگانه‌ی به‌سره كه به‌هۆی په‌یڕه‌وكردنی سیاسه‌تی بازاڕی ئازاده‌وه له‌پاش ساڵی 2003 ماڵوێران بوون.\nدواجار ناچاربوو كارگه‌كه‌ی دابخات‌و ئه‌و 25 كرێكاره‌ش بنێرێته ماڵه‌وه كه له‌وێ كاریان ده‌كردو بۆخۆیشی ده‌ستی داوه‌ته ئاڵوگۆڕی دراو، له‌باره‌ی ئه‌و بارودۆخه‌ی به‌سه‌ریاندا هاتووه به"نیقاش"ی وت "نه‌مانتوانی له‌رووی كاڵای هه‌رزانی هاورده‌كراودا بوه‌ستینه‌وه، بۆ نموونه دروستكردنی ژورێكی نوستن له‌لای ئێمه 1600 دۆلاری تێده‌چێت‌و ناچارین به‌دوو هه‌زار دۆلار بیفرۆشین، كه‌چی ژووری نوسیتنی مالیزی‌و چینی له‌بازاڕدا به 1250 دۆلار ده‌ست ده‌كه‌وێت، هه‌رچه‌نده كوالێتی كاڵاكه‌ی ئێمه‌ی نییه، به‌ڵام خه‌ڵكی بۆ كه‌لوپه‌له هه‌رزانه‌كه ده‌چن".\nچه‌ند ساڵێكه فرۆشی كاڵای ناوخۆی رۆژ به‌رۆژ زیاتر ده‌چێته خواره‌وه، به‌و هۆیه‌وه به‌هه‌زاران پیشه‌وه‌رو خاوه‌ن كارگه ده‌ستیان له‌كاره‌كه‌ی خۆیان هه‌ڵگرتووه‌و ئێستا كارێكی تر ده‌كه‌ن.\nبه‌پێی ئامارێكی یه‌كێتی پیشه‌وه‌رانی به‌سره، له‌رابردوودا له‌و پارێزگایه 15360 پرۆژه‌ی پیشه‌سازی بچووك‌و مامناوه‌ندو گه‌وره هه‌بوون، به‌ڵام له‌پاش ساڵی 2003وه حه‌وت هه‌زار له‌و پرۆژانه داخراون به‌هۆی ئه‌وه‌ی له‌لایه‌ن حكومه‌ته‌وه پاڵپشتی نه‌كراون‌و باجی زۆریان له‌سه‌ر بووه‌و كه‌ره‌سته‌ی سه‌ره‌تاییان ده‌ستنه‌كه‌وتووه، له‌پاڵ ئه‌وه‌شدا كاڵای هه‌رزانی هاورده‌كراو هاتووه‌ته ناوه‌وه.\nله‌ئه‌نجامی داخستنی كارگه گه‌وره‌كانی سه‌ر به‌وه‌زاره‌تی پیشه‌سازی عێراق له‌به‌سره وه‌ك كارگه‌ی ئاسن‌و كاغه‌زو سه‌مادی كیمیاوی، چه‌ندین كارگه‌ی بچووكیش داخراون به‌وپێیه‌ی پشتیان به‌كه‌ره‌سته‌كانی ئه‌و كارگه گه‌ورانه به‌ستووه.\nبه‌هۆی پشتكردنه پیشه‌وه‌ران له‌لایه‌ن حكومه‌ته‌وه، ئێستا ده‌نگی ناڕه‌زایه‌تی به‌رز بووه‌ته‌وه‌و كه‌م نین ئه‌و كه‌سانه‌ی پێیان وایه ئه‌وه‌ی ده‌كرێت به‌مه‌به‌سته‌و ئامانج لێی وێرانكردنی پیشه‌سازی نیشتیمانییه.\nهه‌ندێ كه‌س په‌نجه‌ی تۆمه‌ت راده‌كێشن بۆ وڵاتانی دراوسێ كه كاڵاكانیان به‌نرخی زۆر هه‌رزان ده‌ڕژێننه بازاڕه‌كانی عێراقه‌وه‌و به‌كاربه‌ری عێراقی كۆنترۆڵ ده‌كه‌ن.\nسه‌جاد سه‌لمان كه یه‌كێكه له‌و چالاكوانانه‌ی به‌رگری له‌مافی پیشه‌وه‌ران ده‌كات، ئاماژه به‌وه ده‌كات سه‌ردانی چه‌ند وڵاتێكی دراوسێی كردووه‌و بینیوێتی كاڵا لۆكاڵییه‌كانیان له‌وڵاتی خۆیان گرانتره له‌وه‌ی به‌عێراقی ده‌فرۆشن.\nله‌مڕووه‌وه به"نیقاش"ی وت "هه‌ندێ كاڵا دێنه ناوه‌وه كه نرخیان زۆر هه‌رزانه، بۆ نموونه قوماشی چینی دێت كه نرخه‌كه‌ی هه‌رزانتره له‌نرخی تێچوونی، به‌و هۆیه‌وه حه‌فتا كارگه‌ی ئه‌هلی درومان‌و چه‌ندین به‌رگدرووی ژنان داخراون"، ده‌شپرسێت "چۆن نرخی هه‌ندێ شمه‌ك ده‌گاته عێراق به‌دوو دۆلار، ئه‌گه‌ر نرخی باج‌و باركردن‌و داگرتن‌و كرێی گواستنه‌وه لێك بده‌ینه‌وه چه‌ندی تێ ده‌چێت؟".\nماجید رشك سه‌رۆكی یه‌كێتی پیشه‌وه‌رانی به‌سره پێی وایه كه‌رتی پیشه‌سازی به‌سره به‌خراپترین قۆناغیدا تێده‌په‌ڕێت، به‌و پێیه‌ی كاڵایه‌كی زۆری بیانی خراونه‌ته بازاڕه‌كانه‌وه‌و هیچ یاسایه‌كیش نییه بۆ پاراستنی به‌رهه‌می ناوخۆیی.\nماجید به"نیقاش"ی وت "هیچ پلانێكی ستراتیژی نییه بۆ گه‌شه‌پێدانی كه‌رتی پیشه‌سازی له‌به‌سره، ئه‌مه جگه له‌وه‌ی خانه‌نشینی بۆ كرێكارانی كه‌رتی پیشه‌سازی نییه‌و كۆمپانیا بیانییه‌كانیش كار به‌هێزی كاری ناوخۆیی ناكه‌ن".\nئاماژه به‌وه‌ش ده‌كات له‌سه‌دا په‌نجای پرۆژه پیشه‌سازییه‌كانی به‌سره له‌كاركه‌وتوون‌و به‌و هۆیه‌وه به‌هه‌زاران كرێكار بێكار ماونه‌ته‌وه.\nبه‌پێی رێبه‌ری وه‌به‌رهێنان كه له‌ده‌سته‌ی وه‌به‌رهێنانی به‌سره‌وه ده‌رچووه، شه‌ش سه‌د هه‌زار هێزی كاری مه‌ده‌نی هه‌ن كه له‌سه‌دا 24ی دانیشتوانی پارێزگاكه پێكده‌هێنن كه له‌سه‌دا 37ی ئه‌و رێژه‌یه له‌كه‌رتی گشتی‌و 35%یان له‌كه‌رتی تایبه‌ت كارده‌كه‌ن.\nژماره‌ی دانیشتوانی به‌سره زیاتر له سێ ملیۆن كه‌س‌و به‌رپرسانی پارێزگاكه‌س پێیان وایه له‌ماوه‌ی ده ساڵی داهاتوودا ده‌بێته گرنگترین شاری ئابوری له‌خۆرهه‌ڵاتی ناوه‌ڕاست، ئه‌گه‌ر ئاستی به‌رهه‌مهێنانی نه‌وتی زیاد بكات‌و گرنگی به‌كه‌رتی پیشه‌سازی نه‌وت بدرێت.\nبه‌هۆی دابه‌زینی نرخی نه‌وت‌و قه‌یرانی دارایی‌و ده‌ستگرتنه‌وه‌ی حكومه‌ت‌و تێچوونی شه‌ڕی داعش، حكومه‌تی لۆكاڵی پارێزگاكه هیچی بۆ ناكرێت له‌ئاستی داخوازی پیشه‌وه‌راندا.\nزه‌هره بجاری سه‌رۆكی لیژنه‌ی ئاوه‌دانكردنه‌وه‌و گه‌شه‌پێدانی ئه‌نجومه‌نی پارێزگای به‌سره ئاماژه به‌وه ده‌كات نه‌حكومه‌ت بودجه‌ی بۆ پرۆژه‌ی پیشه‌سازییه تایبه‌ته‌كان ته‌رخانكردووه‌و نه وه‌زاره‌تی داراییش رێگه‌یان پێده‌دات داهاتی پارێزگاكه به‌كاربێنن بۆ پێدانی قه‌رز بۆ پاڵپشتی پرۆژه‌كان.\nله‌لای خۆیه‌وه نه‌بیل جه‌عفه‌ر عه‌بدولره‌زا مامۆستای ئابوری زانكۆی به‌سره پێی وایه گه‌شه‌پێدانی كه‌رتی پیشه‌سازی تایبه‌ت رێگه‌یه‌كی راسته بۆ رووبه‌رووبوونه‌وه‌ی ده‌رهاویشته‌كانی دابه‌زینی نرخی نه‌وت‌و مایه‌پوچبوونی حكومه‌ت.\nئه‌و مامۆستایه به"نیقاش"ی وت "له‌سه‌ر حكومه‌ت پێویسته چه‌ند رێوشوێنێك بگرێته به‌ر بۆ هه‌ستانه‌وه‌ی كه‌رتی پیشه‌سازی له‌رێی لێخۆشبوون له‌پێویستییه‌كانی به‌رهه‌م‌و كه‌مكردنه‌وه‌ی به‌رهه‌م‌و ناچاركردنی هاورده‌كاران به‌وه‌ی كاڵا به‌كوالێتی دیاریكراو بهێنن كه رێك بێت له‌گه‌ڵ پێوه‌ره‌كانی كوالێتی كۆنترۆڵ".\nعه‌بدولره‌زا پێی وایه به‌شێكی خه‌تاكه ئه‌كه‌وێته ئه‌ستۆی خاوه‌ن كاره‌كان به‌وه‌ی سودیان له‌ته‌كنه‌لۆژیای نوێ نه‌بینیوه، به‌جۆرێك 22%ی كۆمپانیاكان كۆمپیوته‌رو ئینته‌رنێت به‌كارده‌هێنن.\nئاماژه به‌وه‌ش ده‌كات كه 61% پرۆژه بچوك‌و مامناوه‌نده‌كانی به‌سره مۆڵه‌تیان نییه‌و، له‌و رێیه‌وه ناتوانن گه‌شه به‌خۆیان بده‌ن‌و ته‌كنه‌لۆژیا بهێننه ئاراوه‌و كۆمه‌ك وه‌ربگرن.\nوا نه‌بێت هه‌ر ئه‌مانه كێشه‌ی كارگه‌و پیشه‌وه‌رانی به‌سره بێت، چونكه دنیایه‌ك ئاسته‌نگی تریان له‌پێشه وه‌ك نه‌بوونی كاره‌باو هۆكاری گواستنه‌وه، ئه‌مه جگه له‌نه‌بوونی متمانه به‌بانكه ئه‌هلییه‌كان‌و زۆری فایده‌ی قه‌رز، ئه‌مه خراپی باری ئه‌منیش له‌ولاوه بوه‌ستێت.\nبه‌سره داوای وه‌زاره‌تی سیادی ده‌كات\nزه‌وییه‌كانی به‌سره كه‌ڵكی كڕینیان نه‌ماوه\nبابه‌ته‌كانی دیكه‌ی نوسه‌ر عه‌مار ساڵح\nپاراستنی مێژووی شارێك\nهۆگرانی شوێنه‌وار له به‌سره قه‌ره‌بووی بێ موزه‌خانه‌یی ده‌كه‌نه‌وه\nشه‌تولعه‌ره‌ب رووی له‌ئێرانه\nخه‌ریكه عێراق تاكه رێڕه‌وی ده‌ریایی له‌ده‌ست ده‌دات\nبه‌سره ده‌یه‌وێت به‌كامێرای چاودێری خۆی بپارێزێت\nخوێندنگا هه‌یه حه‌وت ده‌وامی تێدایه\nله‌به‌سره خوێندنی ئه‌هلی شوێنی حكومی ده‌گرێته‌وه


به ڤیدۆ له به‌رزاییه‌وه ده‌یانخه‌نه خواره‌وه‌و به گوللـه ده‌یانكوژن - مالپه‌ری +شایسته\nHome زانيارى به ڤیدۆ له به‌رزاییه‌وه ده‌یانخه‌نه خواره‌وه‌و به گوللـه ده‌یانكوژن\nبه ڤیدۆ له به‌رزاییه‌وه ده‌یانخه‌نه خواره‌وه‌و به گوللـه ده‌یانكوژن\nMalpary Shaesta 1:04 PM زانيارى,\nبه گوێره‌ی ڤیدیۆیه‌ك، كه له لایه‌ن چالاكوانانی تۆڕه كۆمه‌ڵایه‌تییه‌كانه‌وه بڵاوكراوه‌ته‌وه، ژماره‌یه‌ك كه‌س به جلوبه‌رگی سه‌ربازییه‌وه له شاری مووسڵ، ئه‌شكه‌نجه‌ی چه‌ند كه‌سێك ده‌ده‌ن و به گوێره‌ی قسه‌ی ئه‌و سه‌ربازانه بێت، ئه‌وانه چه‌كداری داعشن، به‌ڵام هه‌ندێكیش وه‌ك هاووڵاتی سڤیل ناویان ده‌به‌ن كه له‌لایه‌ن ئه‌و هێزانه‌وه ئه‌شكه‌نجه دراون و كوژراون.\nڤیدیۆكه كرده‌وه‌ی زۆر توندوتیژیی تێدایه و پاش ئه‌وه‌ی سه‌ربازه‌كان له‌و له‌و كه‌سانه ده‌ده‌ن، پاشان له‌سه‌ر به‌رزاییه‌كه‌وه فڕێیان ده‌ده‌نه خواره‌وه و ته‌قه‌یان لێده‌كه‌ن و ده‌یانكوژن.\nهه‌ندێك سه‌رچاوه‌ی عێراقی ئاماژه‌یان بۆ ئه‌وه‌كردووه، كه ئه‌و هێزه‌ی به‌و كاره هه‌ستاون سه‌ر به حه‌شدی شه‌عبین، كه له لایه‌ن ئێرانه‌وه پاڵپشتی ده‌كرێن و پێشتریش له لایه‌ن رێكخراوه نێوده‌وڵه‌تییه‌كانه‌وه به پێشێلكاریی و ئه‌نجامدانی تاوانی جه‌نگ، تاوانبار كراون و هۆكاری مه‌زهه‌بی له پشت ئه‌و ره‌فتارانه‌یانه‌وه هه‌یه.\nله‌و باره‌یه‌وه سه‌عد معه‌ن، گوته‌بێژ به ناوی وه‌زاره‌تی ناوخۆ و ئۆپراسیۆنی به‌غداوه گوتوویه‌تی "ڤیدیۆی\nفڕێدانه خواره‌وه‌و كوشتنی هاووڵاتیان ره‌تده‌كه‌ینه‌وه‌و ده‌ستمان به لێكۆڵینه‌وه له‌و رووداوه كردووه".\nBy Malpary Shaesta at 1:04 PM